


Γιώργος Καραμπελιάς 


Η παράδοση του λαϊκού φωτισμού χαι ο Κοσμάς Αιτωλός ἃ 


Χρέος ἔχουν ἐκεῖνοι ὁποῦ σπουδάζουν, να μὴ τρέχουν εἰς ἀρχοντικὰ καὶ 
αὐλὰς μεγάλων καὶ να µαταιώνωσι τὴν σπουδήν τους, διὰ νὰ ἀποκτή- 
σουν πλοῦτον καὶ ἀξιώματα, ἀλλὰ νὰ διδάσκωσι μάλιστα τὸν κοινὸν λα- 
όν, ὁποῦ ζῶσι μὲ πολλὴν ἀπαιδευσίαν καὶ βαρβαρότητα. 


Ο Κοσμάς’, του οποίου το κοσμικό ὀνο- 





1 Ἡ βιβλιογραφία για τον Κοσμά είναι τεράστια 
και αριθµεί εκατοντάδες τίτλους βιβλίων και χι- 
λιάδες άρθρα Και μελέτες. Μεταξύ άλλων βλέπε: 
Σάπφειρος Χριστοδουλίδης, Ακολουθία και βί- 
ος..., ό.π.'. Νικόδημος Αγιορείτης, Νέον Μαρτυ- 
ρολόγιον, Βενετία 1799, Αστήρ, Αθήνα 31961: Τρ. 
Ἐ. Ευαγγελίδης, Κοσμάς Αιτωλός ο ισαπόστολος 
(1714-1779: Ιένος και έργα αυτού: Ἱστορική και 
κριτική µελέτη, Αθήνα 1897:Β.Δ. Ζώτος, Μολοσ- 
σός, Λεξικόν των αγίων Πάντων τής ορθοδόξου 
εκκλησίας: Βίοι και μαρτύρια απὀ του Άβελ του 
δικαίου µέχρι του τελευταίου μάρτυρος Ιξωργίου 
του εξ Ιωαννίνων, ερανισθέν εκ διαφόρων βιβλίων 
εντύπων και χειρογράφων, τ. Α΄’-Δ΄, Αθήνα 1904- 
1909. Κ. Φαλτάϊτς, Ο Άγιος Κοσμάς εἰς το στόµα 
του ἠπειρωτικού λαού, Αθήνα 1929. Α. Ν. Παπα- 
κώστας, Κοσμάς ο Αιτωλός, εθνοµάρτυς και ισα- 
πόστολος, 1714-1779, ανάτ. απὀ ΗΧ, τ. 1’, Αθή- 
να 1939. Φάνης Μιχαλόπουλος, Κοσμάς ο Αιτω- 


Κοσμᾶς Αἰτωλὸς”3 


μα ήταν Κώνστας, είναι άγνωστο πού 





λός, Αθήνα 1940, Εναλλακτικές Εκδόσεις, Αθή- 
να 2011: Α. Ν. Παπακώστας, Ο Κοσμάς ο Αιτω- 
λός στο Ζαγόρι, Αφοί Ρόδη, Αθήνα 1962: Σωφρό- 
νιος Παπακυριακού, Συμβολή εἰς τον βίον Κοσμά 
του Αιτωλού, ιεροµάρτυρος και ισαποστόλου, εΚδ. 
Θ. Σιµοπούλου, Αθήνα 1953: Χ. Δ. Βασιλόπου- 
λος, Ο άγιος Κοσμάς ο Αιτωλός και το έργον του, 
Αθήνα 1955. Αυγουστίνος Καντιώτηῆς, Ο Άγιος 
Κοσμάς ο Αιτωλός (1714-1779): Συναξάριον - Δι- 
δαχαί - Προφητείαι - Ακολουθία, Αδελφότης «Ο 
Άγιος Ιωάννης ο Ελεήμων», Αθήνα 1959. Κ. Σ, 
Κώνστας, Ο Άγιος Κοσμάς ο Αιτωλός, ΑΛ.Δ., Αθή- 
να 1973. Απόστολος Βακαλόπουλος, Ἱστορία τής 
Μακεδονίας (1354-1833), Αθήνα 1969, σσ. 34|- 
342. Χ. Βασιλόπουλος, Κοσμάς Αιτωλός: 0 Έλλην 
εραπόστολος, ΠΟΕ, Αθήνα 31968. Μάρκος Γκιό- 
λιας, «Οι λειτουργίες του κοινωνικού και πολιτι- 
σμικού χώρου της Ευρυτανίας Και των Αγράφων 
κατά την Τουρκοκρατία», Σύναξις, Ευγένιος ο Αι- 





Ἐ Σοντειµηµένη εκδοχή αδηµοσίευτῆς μελέτης του συγγραφέα για τον Κοσμά Αιτωλό. 

Ἀχ Σάπφειρος Χριστοδουλίδης, Ακολουθία και βίος του οσίου και θεοφόρου πατρός ημών Κοσμά ε- 
ρομάρτυρος και Ισαποστόλου Α έκδ. Βενετία 1514, εδώ 51 ἐκδ. Πάτρα 1878. σσ. 16-17. (Ο Χριστο- 
δουλίδης ή Ζαφείριος Γραμµενιάτης, μαθητής του Κοσμά, σπούδασε στη Μπαλαναία Σχολή. δίδαξε 
εκεί µέχριτο 1814 και εν συνεχεία, στο Μπεράτι, στο Μέτσοβο καιτη Ζὠσιμαία Σχολή. Βλ. Πανα- 
γιώτης Αραβαντινός, Βιογραφική Συλλογή λογίων της τουρκοκρατίας, ΕΗΜ., Γιάννενα 1960, σ. 45.) 

Ἡ παράδοσή του λαϊκού φωτισμού και ο Κοσμάς Αιτωλός 





και πότε ακριβώς γεννήθηκε (πιθανότα- 
τα το 17143). Λέει ο ίδιος: «Ἡ πατρίδα µου 
ἡ ψεύτικη, ἡ γήϊΐνος, ἡ µαταία, εἶναι ἀπὸ 
τοῦ Ἁγίου Ἄρτης τὴν ἐπαρχίαν, ἀπὸ τὸ 





τωλός και ή εποχή του, Πρακτ. Συνεδρ., Καρπε- 
νήσι, 12-14/10/1984 (επιμ. Π. Κ. Βλάχου), Στέφ. 
Ῥασιλόπουλος, Αθήνα 1986. Μάρκος Γκιόλιας, 
Ο Κοσμάς Αιτωλός και ή εποχή του, Τυμφρηστός, 
Αθήνα 1972: Νίκος Σκιαδάς, 0 Κοσμάς ο Αιτωλός 
και ή εποχή του στήν εργασία του Μάρκου Γκιόλια, 
Αθήνα 1972: Κώστας Σαρδελής, Απόκριση στο βι- 
βλίο του κ. Μάρκου Ικιόλια, «Κοσμάς ο Αιτωλός 
και ή εποχή του», ή, πώς παραχαράσσεται ή Ιστο- 
ρία, Το Ελληνικό Βιβλίο, Αθήνα 1972: Κ. Σαρδε- 
λής, Αναλυτική βιβλιογραφία Κοσμά του Αιτωλού 
1769-1973, Ἑστία, Αθήνα 1974: Κ. Σαρδελής, Ο 
προφήτης του γένους, Κοσμάς ο Αιτωλός, Αστήρ, 
Αθήνα 1980: Κ. Σαρδελής, Ο άγιος των σκλάβων, 
Κοσμάς ο Αιπωλός, Ἑστία, Αθήνα 1998: Γ. Χρ. Ευ- 
θυµίου, «Ο Άγιος Κοσμάς ο Αιτωλός κατά τον 
Ῥωσοτουρκικόν πόλεμον (1768-1774) και η δε- 
καεπταετής παραμονή αυτού εις το Άγιον Όρος», 
Σύναξις, Ευγένιος ο Αιτωλός και ή εποχή του, ό.π., 
1986. Χριστόδουλος Παρασκευαΐδης, Άγιος Κο- 
σµάς ο Αιτωλός, ο φλογερός διδάχος, Χρυσοπηγή, 
Αθήνα 1984: Άρτεμις Ξανθοπούλου- Κυριακού, 0 
Κοσμάς ο Αιτωλός και οι Βενετοί, 1777-1779: τα 
τελευταία χρόνια τής δράσης του και το πρόβλη- 
µα των διδαχών, Πουρναράς, Θεσσαλονίκη 1984: 
Ευαγγελή Α. Ντάτση, Πολιτισμική ηγεμονία και 
λαϊκός πολιτισμός: Ο «ετεροχρονισµένος» διά- 
λογος του Ἱερομονάχου Κοσμά και του αγωνιστή 
Μακρυγιάννη, Ἑλληνικά Ιράµµατα, Αθήνα 19099: 
Μαρία Μαμασούλα, Παιδεία και Γλώσσα στον 
Άγιο Κοσμά τον Αιτωλό, δ.δ., Ι.Μ. Κουτλουμµουσί- 
ου, Άγιον Όρος 2004- Μ. Μαμασούλα, Ο βίος του 
Αγίου Κοσμά, Πβρ://αΠ]αά.στ/πάεχ.ΡΏΡ/ίΠεπια 
{9/2012-11-06-22-35-57/11-0: Κ. Β. Ἐριανταφύλ- 
λου, Ο Άγιος Κοσμάς ο Αιτωλός, 1714-1779: Ηβα- 
κτήρία των σκλάβων, το καύχηµμα των Αιτωλών, 
Αστήρ, Αθήνα 72007: Ιωάν. Μενούνος, Κοσμά Αι- 
τωλού, Διδαχές και βιογραφία, Ακρίτας, Αθήνα 
.2007:- Μιχ. Τρίτος, Ο Κοσμάς ο Αιτωλός, Ο Φωτι- 
στής του [ἔνους - Ο Προφήτης, ΑΔ, Αθήνα 2009. 


Σ]ωάν. Μενούνος, Κοσμά Αιτωλού..., ὀ.π., σ. 230. 


127 


Ἀπόκουρον»", περιοχή τῆς Αιτωλίας κον- 
τά στο Θέρμο, και, σύµφωνα µε τον Νι- 
κόδηµο Αγιορείτη, αλλά και τον βιογρά- 
φο του, Σάπφειρο Χριστοδουλίδη, «ἀπὸ 
ἕνα μικρὸν χωρίον ὀνομαζόμενον Μέγαν 
Δένδρον»". 

Άρχισε να μαθαίνει γράμματα από την 
ηλικία των οκτώ ετών, απὀ το 1722 έως 
το 1722, πιθανώς στη Σιγδίτσα της Παρ- 
νασσίδας, όπου λειτουργούσε Σχολείο 
απὀ τις αρχές του 18” αιώνα. Γύρω στα 
είκοσι χρόνια του άρχισε να «διδάσκεται 
τὰ γραμματικὰ ὑποκάτω εἰς τὸν ἱεροδιά- 
κονον Ἀνανίαν τὸν καλούμενον Δερβι- 
σάνον», ενώ δίδασκε και ο ίδιος ὡς υπο- 
διδάσκαλος στη Λομποτινά της Μεγά- 
λης Ναυπακτίας. Τέλος, γύρω στα 1737 
ἡ 173δ, πήγε στα Βραγγιανά Ευρυτανίας, 
στο μοναστήρι της Αγ. Παρασκευής στη 
Γούβα, στη σχολή που είχε ιδρύσει ο Ευγέ- 
νιος Γιαννούλης, και είχε ως δάσκαλό του 
έναν σηµαντικό λόγιο, µαθητή του Πιαν- 
νούλη, τον Θεοφάνη εκ Φουρνά. Πάντως, 
εκεί απέκτησε γνώσεις πρακτικής ιατρι- 
κής, απὀ µαθητές του ιατρού Γορδίου και 
του Νικολάου Βελισδονίτη, ενώ βέβαια 
παρακολούθησε γραμµατικά και Θεολογι- 
κά µαθήµατα, αριθµητική και γεωμετρία. 

Σε ώριμη ηλικία μετέβη στο Άγιον 
Όρος, όπου παρακολούθησε µαθήµα- 
τα στην Αθωνιάδα, και, σύµφωνα µε το 
Μαρτυρολόγιον, «μετέβη εἰς ἐκεῖνο τὸ 
σχολεῖον τοῦ Βατοπεδίου μὲ ἄλλους ἐδι- 
κούς του συµµαθητάς, οὐκ ὀλίγους» και 
«ἐτελείωσε τὰ γραμματικὰ ὑποκάτω εἰς 
τὸν διδάσκαλον Παναγιώτην Παλαμᾶν: 





3 Ῥλ. Διδαχή Α΄1 και Α΄2 στο ]. Μενούνος, ό.., 
σσ. 22, 58, 229. Το Απόκουρο ήταν το ανατολικό 
τµήµα της Τριχωνίδας, αλλά υπαγόταν εκκλησι- 
αστικά στην Άρτα. 


3Ν. Αγιορείτης, Νέον Μαρτυρολόγιον, ὀ.π., σ.201. 


ΓΙΩΡΓΟΣ ΚΑΡΑΜΠΕΛΙΑΣ 





μετὰ δὲ ταῦτα παρέλαβε καὶ τὴν Λογικὴν 
ἀπὸ τὸν διδάσκαλον Νικόλαον Τζαρτζού- 
λιον»», ενώ παρακολούθησε και τον Ευγέ- 
νιο Βούλγαρι. 

Λίγα γνωρίζουμε σχετικά µε το επίπε- 
δο των γνώσεών του, βασικά απὀ δικές 
του αναφορές: «Καὶ ἐγὼ ἀπὸ τὸ σχολεῖ- 
ον ἔμαθα τὰ εἰκοσιτέσσερα γράμματα... 
ἔμαθα καὶ πεντὲξ ἑλληνικά...», «καὶ ἔμα- 
θα πολλῶν λογιῶν γράμματα, ἑβραϊκά, 
τουρκικά, φράγκικα καὶ ἀπὸ ὅλα τὰ ἔθνη 
καὶ πολλὰ τὰ ἐδιάβασα»". Όπως φαίνεται 
από τις διδαχές του, γνώριζε την Παλαιά 
και την Καινή Διαθήκη, τους Πατέρες, τα 
λειτουργικά βιβλία, απὀ όπου αντλεί πολ- 
λά παραδείγματα, καθώς και τα Συναξά- 
ρια των Αγίων και την Αμαρτωλών Σωτη- 
ρία του Αγάπιου Λάνδου, την οποία ανα- 
φέρει ρητώς’. Σε ότι αφορά στις λοιπές 
γνώσεις του απὀ τη «θύραθεν παιδεία», 
όπως επισημαίνει ο Ἰωάννης Μενούνος, 
υπάρχουν ορισμένες αναφορές στις διδα- 
χές που παραπέμπουν στην αρχαία ελλη- 
νική γραμματεία. Έτσι, η φράση «Οὗτος ὁ 





ΣΝ. Αγιορείτης, Νέον Μαρτυρολό}ιον, ὀ.π., σ.201. 


6Μετα εικοσιτέσσερα γράµµατα εννοεί τη στοι- 
χειώδη παιδεία, ενώ µε τα «ἑλληνικὰ» παραπέ- 
µπει στις εγκύκλιες σπουδές στην αρχαΐζουσα 
γλώσσα, που επέβαλε στον Άθω ο Ευγένιος. Βλ. 
1, Μενούνος, ό.π., σ. 2323. 


7 Βλ. Διδαχή Ε΄ στο ]. Μενούνος, όπ., σσ. 202, 
234. Βλ. Βιβλίον ωραιότατον, καλούμενον Αμαρ- 
τωλών Σωτηρία / Συντεθέν εις κοινήν των Ιραικών 
διάλεκτον παρά Αγαπίου Μοναχού του Κρητός, 
ἐκδ. 1798 Βενετία. [Το βιβλίο του Αγάπιου Λάν- 
δου αποτελούσε ένα βιβλίο πασίγνωστο στον 
τουρκοκρατούµενο ελληνισμό και απὀ το 1641 
µέχριτο 1795 είχε πραγματοποιήσει ήδη 24 εκδό- 
σεις. Βλ. Δέσποινα Α. Κωστούλα, Αγάπιος Λάν- 
δος ο Κρής, Συμβολή στη µελέτη του έργου του, 
Ἰωάννινα 1983, και Ά. Αγγέλου {εισ. - επιμ.) στο 
ἱσο ΟεδαΓε ἀαίία «τοςς, Ο Μπερτόλδος και ο 
Μπερτολδίνος, Ἑρμής, Αθήνα 1988, σσ. 114-1151. 

κόσμος, ἀδελφοί µου, εἶναι ὡσὰν µία φυ- 
λακή. Πότε πρέπει νὰ χαίρεται ὁ ἄνθρω- 
πος; Ὅταν ἐμβαίνῃ εἰς τὴν φυλακὴν ἢ 
ὅταν ἐλευθερώνεται ἀπὸ τὴν φυλακήγ;», 
παραπέμπει στον Σωκράτη του πλατωνι- 
κού Φαίδωναῦ, ενώ τη φράση του Κλεό- 
βουλου του Ρόδιου, «Ὁ σὺ μισεῖς ἑτέρῳ 
μὴ ποιήσῃς» τη θεωρεί ως φράση του Ἱη- 
σού”. Σεμια διδαχή του υποστηρίζειπωςο 
Θεός έπλασε τον Αδάμ αφού «ἐπῆρε ἀπὸ 
τὴν γῆν χῶμα καὶ νερὸν καὶ φωτιὰ καὶ ἀέ- 
ρα», άποψη που παραπέμπει στις θεωρί- 
ες των προσωκρατικών για τη δηµιουργία 
του κόσμου, σε αντίθεση µε το κλασικό 
«χώμα και νερό» των Γραφών. 

Μετά το πέρας των σπουδών του, και 
αφού εκάρη μοναχός και χειροτονήθη- 
κε ιερομόναχος στη Μονή Φιλοθέου το 
1760, µετέβη στην Κωνσταντινούπολη, 
όπου έλαβε µαθήµατα ρητορικής από τον 
αδελφό του Χρύσανθο, διδάσκαλο τότε 
στην οικογένεια του διερμηνέα του στό- 
λου Ν. Σούτσου: «διδάχτηκε καὶ µερικήν 
τινα τέχνην ρητορικήν, διὰ νὰ ὁμιλῇ τάχα 
μὲ κάποιαν µέθοδον». Εκεί έλαβε και την 
άδεια του πατριάρχη Σεραφείμ Β΄9, «τοῦ 
ἐκ Δελβίνου τῆς Ἠπείρου», να αρχίσει το 
κηρυγµατικό του έργο. 

Βεκίνησε απὀ τις εκκλησίες τῆς περι- 
οχής Κωνσταντινουπόλεως, για να συ- 
νεχίσει στη Δυτική Ελλάδα --Ναύπακτο, 
Αγρίνιο (Βραχώρι), Μεσολόγγι--, και απὀ 
εκεί πέρασε στη Θεσσαλία. Σχετικά µε 





ὃ Ῥλ. Διδαχή Γ΄ στο ]. Μενούνος, όπ., σσ. 149, 235. 
3Η Παλαιά Διαθήκη λέει: «Καὶ ὃ σὺ μισεῖς, µη- 
δενὶποιήσῃς». Η Καινή Διαθήκη: «Πάντα ὅσα ἂν 
θέλητε ἵνα ποιῶσιν ἡμῖν οἱ ἄνθρωποι, οὕτω καὶ 
ὑμεῖς ποιεῖτε αὐτοῖς». Βλ. Διδαχή Α΄2 στο]. Με- 
νούνος, ό.π., σσ. 83, 235. 


19Ο Σεραφείμ συντάχθηκε µε τους επαναστάτες 
κατά τη διάρκεια των Ορλωφικών. 


Ἡ παράδοση του λαϊκού φωτισμού και ο Κοσμάς Αιτωλός 





τον αριθµό και την ακριβή διαδροµή των 
περιοδειών του, που συνεχίστηκαν µέχρι 
το 1779, άλλοι υποστηρίζουν πως ήταν 
τρεις, και άλλοι τέσσερις, διέτρεξε δε σπι- 
θαµή προς σπιθαµή µεγάλο µέρος της νη- 
σιωτικής --Αιγαίο και Ιόνια-- και ηπειρω- 
τικής Ἑλλάδας, µε ιδιαίτερη έµφαση στη 
Νότια και Βόρεια Ἠπειρο, όπου τον βρή- 
κε και ο µαρτυρικός θάνατος. 

Ο Φάνης Μιχαλόπουλος και ο Κ. Σ. 
Κώνστας υποστηρίζουν ότι κατά τα Ορ- 
λωφικά ο Κοσμάς είχε πάρει θέση υπέρ 
της επανάστασης. Ο Μιχαλόπουλος, µά- 
λιστα, ερμηνεύειτις μεταγενέστερες, «ου- 
δέτερες» έναντι των Τούρκων, θέσεις του 
ως απότοκες της απογοήτευσής του εξ αι- 
τίας της εγκατάλειψης των Ἑλλήνων από 
τους οµόδοξους Ρώσους: στο εξής, επι- 
κεντρώνεται αποκλειστικά στο έργο της 
αντιμετώπισης της απαιδευσίας και των 
εξισλαμισµών, µέσα από το μορφωτικό και 
ορθόδοξο κήρυγµά του. Το βέβαιο είναι, 
πάντως, πως µετά τα Ορλωφικά υπάρ- 
χει µια διακοπή στο κηρυγµατικό έργο 
του, και χάνουμε τα ἴχνη του για τέσσε- 
ρα χρόνια περίπου, κατά τη διαρκεια των 
οποίων βρίσκεται πιθανώτατα στο Άγι- 
ον Όρος: πάντως, στα τέλη του 1774 επέ- 
στρεψε στην Πόλη, όπου κατά τον επόµε- 
νο χρόνο έλαβε απὀ τον νέο Πατριάρχη 
Σωφρόνιο Β΄ Η την άδεια να κηρύττει στις 





 Ο Πατριάρχης Σωφρόνιος καταγόταν απὀ το 
Χαλέπιτης Συρίας και ήταν γνώστης της αραβι- 
κής και της τουρκικής γλώσσας. Διετέλεσε Μη- 
τροπολίτης Πτολεμαῖδος του Πατριαρχείου Ἱε- 
ροσολύµων και το 1771 εξελέγη Πατριάρχης Ιε- 
ροσολύµων ως Σωφρόνιος Ε’, όπου πρωτοστά- 
τησε στις προσπάθειες για τη διατήρηση των 
προσκυνηµάτων στα χέρια της Ορθόδοξης Εκ- 
Κλησίας. Το 1775 εξελέγη Πατρ. Κ/πόλεως ως 
Σωφρόνιος Β΄’. Επί των ηµερών του, Σύνοδος 
στην Πόλη καταδίκασε τους Κολλυβάδες. 


Κυκλάδες, µετά την αποχώρηση του ρω- 
σικού στόλου. Σύμφωνα µε τον βιογράφο 
του, «περιῆλθεν ὅλα σχεδὸν τὰ Δουκάνη- 
σα διδάξας τοὺς χριστιανοὺς νὰ µετανο- 
οὔν καὶ νὰ πράττουν ἔργα ἄξια τῆς µετα- 
νοίας», ενώ και ο Νικόδημος Αγιορείτης 
επιβεβαιώνει πως περιήλθε «ὅλα σχεδὸν 
τὰ Δουκάνησα»! -«Δουκάνησα» απο- 
καλούσαν όλα τα νησιά του Αιγαίου και 
όχι µόνο τα Δωδεκάνησα. Κήρυξε στην 
Πάρο, τη Νάξο -όπου και συνάντησε για 
τελευταία φορά τον αδελφό του Χρύσαν- 
θο, που δίδασκε στην τοπική σχολή--, τη 
Μύκονο, τη Σέριφο, τη Μήλο κ.α. 

Εν συνεχεία, επέστρεψεπάλιστον Άθω, 
συμπληρώνοντας έτσι δεκαεπτά χρόνια 
παραμονής στο Άγιον Όρος!», για να ξε- 
κινήσει την τελευταία περιοδεία του στην 
ηπειρωτική Ἑλλάδα και τα νησιά του Ιονί- 
ου. Στη Χαλκιδική, κήρυξε σε αρκετά χω- 
ριά, µε σημαντικότερο σταθμό την Αρναία 
(Διαρίγκοβη), και συνέχισε προς τη λοιπή 
Μακεδονία. Στη Βέροια κήρυξε κατά τον 
]ούλιο του ἴδιου έτους, όπως αναφέρεται 
σε «Ενθύμηση», προσπαθώντας να πεί- 
σειτους δίγλωσσους βλαχόφωνους κατοί- 
κους να χρησιμοποιούν αποκλειστικά τα 
ελληνικά, πράγµα που έκανε Και στις βλα- 
χόφωνες πόλεις Νάουσα, Έδεσσα (Βοδε- 
νά), Κοζάνη, Σιάτιστα. 

Στη Βλάστη -όπου οι ξεριζωμένοι Μο- 
σχοπολίτες είχαν μεταφέρει Και το κατα- 
πληκτικό τέμπλο που τοποθετήθηκε στον 





Ι3Ν. Αγιορείτης, Νέον Μαρτυρολόγιον, ό.π.,σ.201. 


3 Μια τη συνολική διάρκεια τῆς διαµονής του 
στον Άθω µάς δίνει µια πληροφορία στις Διδα- 
χές: «Ἀναχωρῶν ἀπὸ τὴν πατρίδα µου πρὸ πε- 
νήντα ἐτῶν, ἐπεριπάτησα τόπους πολλούς, κά- 
στρα, χώρας καὶ χωρία, καὶ μάλιστα εἰς τὴν Κων- 
σταντινούπολιν, καὶ περισσότερον ἐκάθησα εἰς 
τὸ Ἅγιον Ὄρος, δεκαεπτὰ χρόνους, καὶ ἔκλαιον 
διὰ τὰς ἁμαρτίας µου». 

νεόδµητο, το 1761, ναό του Αγίου Νικο- 
λάου-- μαρτυρείται το πέρασμά του δύο 
φορές, κατά τα έτη 1775 και 1777. Στα 
βλαχοχώρια της Πίνδου και του Τράµµου 
διδάσκει, στήνει σταυρούς, ιδρύει σχο- 
λεία. Το πέρασμά του αναφέρεται στα χω- 
ριά Κλεισούρα, Βλαχοκλεισούρα, Βλάτσι, 
Βλαχολίβαδο, Βόστανη, Λαψίστα, Σέλ- 
τσα ή Σελίτσα. Προχωρεί προς τα Σέρβια, 
την Ανασελίστα, όπου ιδρύει Σχολείο, και 
φθάνει στην Καστοριά, την οποία επισκέ- 
πτεται το 1775 καιτο 1778. 

Το πέρασµά του συνοδεύεται απὀ δι- 
ηγήσεις θαυμάτων μικρών και μεγάλων: 
Στη Λόσνιτσα (Τέρμα) οι κάτοικοι μιλούν 
για το αποτύπωμα του ποδιού του που 
έμεινε στην πέτρα στην οποία πάτησε για 
να ανέβει στο άλογο, την οποία και εντοί- 
χισαν δίπλα από την εἰσοδο του ναού του 
χωριού. Στη Στεφανιάδα της Αργιθέας, 
στα Άγραφα, οι ντόπιοι διηγούνται πως 
ο Κοσμάς ευλόγησε µια «πατλιά», στον 
ίσκιο της οποίας ξεκουράστηκε, και απὀ 
τότε το δένδρο αυτό µέχρι σήµερα βγά- 
ζει λευκά άνθη και ευωδιάζει απὀ τα µέσα 
Απριλίου έως τα µέσα Ιουνίου. Αντίθετα, 
στη Σκλάταινα (Δρακότρυπα) δεν τον δέ- 
χτηκαν, και ορισμένοι αποδίδουν τις ση- 
µερινές κατολισθήσεις στην περιοχή σε 
αυτή την ασέβεια των προγόνων τους. 
Στον Μεσοπόταµο (Λυκούρεσι), ένας 
Τούρκος --αναφέρει ο Σάπφειρος Χριστο- 
δουλίδης--, θέλοντας να περιγελάσει το 
κήρυγμα και τον σταυρό που έστησε, κα- 
τασκεύασε κρεβάτι µε τα ξύλα του σταυ- 
ρού, αλλά αµέσως αρρώστησε βαριά και 
ζήτησε να εξιλεωθεί, κτίζοντας στο ση- 
µείο εκείνο την πρώτη εκκλησία στο ὀνο- 
μα του αγίου Κοσμά". 





4 Ῥαπφ. Χριστοδουλίδης, ό:π., σσ. 22: Μαρία 
Μαμασούλα, Ο βίος του Αγίου Κοσμά, ὀ.π. 

Δύο φορές πέρασε απὀ την περιοχή 
των Γρεβενών. Στη Μονή Νικάνορος της 
Ζάβορδας, υπάρχει «Σημείωμα» που πε- 
ριγράφει τη µορφή του: «1776. Ἐνθύμιον. 
Ἰὸν καιρόν, ὁπού βγῆκε ἕνας ἀσκητὴς 
θαυμαστὸς καὶ ἅγιος ἄνθρωπος, καὶ δίδα- 
ξε τὸν κόσμον καὶ πολλοὺς ἔβαλε εἰς θεο- 
γνωσίαν καὶ κανεὶς δὲν τὸν ἐγνώριζε ἀπὸ 
τί µέρος καὶ ἀπὸ τί τόπον καὶ τὸ ὄνομά του 
Κοσμᾶς, ὀλίγον κοντακινὸς καὶ µελαγχρι- 
νὸς καὶ τὰ γένια του μαῦρα καὶ δασειά»'». 

Στα Βλαχόφωνα, εξισλαμισμένα χω- 
ριά των Βαλαάδων, ίδρυσε σχολεία, ενώ 
σε σταυρό που βρίσκεται ακόµα κοντά 
στο χωριό Σμίξη υπάρχει η φράση, «Ἐδῶ 
εὐλόγησε ὁ Πατροκοσμᾶς τῇ Σμίξῃ» και η 
τοποθεσία αποκαλείται στα βλάχικα «Λα 
κρούτσυ. Στο χωριό Ρατοσινίστα, που 
σήµερα περιλαμβάνεται στον Δήμο του 
Αγίου Κοσμά, λέγεται πως προφήτευσε 
πως «αὐτὸ θὰ γένῃ ρωμαίικο», ενώ στο 
χωριο ἸΤσιράκι, του ίδιου δήµου, απ’ όπου 
πέρασε το 1776, ζήτησε να κοιμηθεί στον 
πιο φτωχό του χωριού και έτσι φιλοξενή- 
θηκε στο σπίτι ενός τσιγγάνου. 

Αλλά και σε άλλα σηµαντικά βλαχο- 
χώρια, όπως στη Σαμαρίνα, έχει μείνει 
ζωηρή η μνήμη τῆς διἐλευσής του, και το 
1943 δημιουργήθηκε εκκλησία σε ύψω- 
μα απ’ όπου πιστεύεται ότι μίλησε. Στην 
Κατερίνη και τα γύρω χωριά, το πέρασμά 
του υπενθυµίζουν οι δύο ναοί που έχουν 
κτιστεί σχετικά πρόσφατα στην πόλη και 
το χωριό Άνω ΜΠηλιά!ό. Σε όλες της περιο- 





5 Απόστολος Βακαλόπουλος, Ἱστορία τής Μα- 
κεδονίας (1354-1533), Αθήνα 1969, σσ. 341-342: 
Μ. Μαμασούλα, Ο βίος..., ό.π. 


16 Πάμπολλες εἶναι οι εκκλησίες, τα παρεκκλή- 
σια και τα εικονοστάσια που έχουν κτιστεί, αρχι- 
κὠς στις περιοχές απὀ όπου πέρασε και εν σὺυνε- 
χεία σε όλη την Ἑλλάδα --πέντε βρίσκονται στην 

χές απ’ όπου πέρασε, βρίσκονται δέντρα, 
υψώματα, σταυροί, ακόµα και πηγές που 
συνδέονται µε τη μνήμη του᾿ έτσι, στις 
Καρυές των Τρικάλων βρισκεται η «πηγή 
του Αγίου», απ᾿ όπου µίλησε ο άγιος. 

Στη Ῥαψάνη υψώνεται ακόµα ο γερο- 
πλάτανος απ’ όπου η παράδοση αναφέρει 
πως μίλησε ο Κοσμάς, ενώ στον Πυργετό 
δεσπόζει η νεόκτιστη εκκλησία που κτί- 
στηκε προς τιμήν τῆς επἰσκεψής του στο 
χωριό. 

Ο άγιος Κοσμάς πέρασε απὀ τα χω- 
ριά της Καρδίτσας και των Αγράφων, κα- 
θώς και απὀ τους απόµακρους ορεινούς 
συνοικισμούς της Αργιθέας, το Λεοντί- 
το, το Ανθηρό (Μπουκοβίτσα), το µονα- 
στήριτου Σέλτσου, τα Βραγγιανά Αργιθέ- 
ας. Δύο φορές πέρασε από τα Τρίκαλα, και 
σήµερα, στον ναό που φέρει το ὀνομάτου, 
φυλάσσεται «το πουκάμισο του Αγίου που 
βρέθηκε στην Κρανιά Ασπροποτάμου», 
ενώ στην Καλαμπάκα διατηρείται «Ενθύ- 
µηση» σχετικά µε την περιοδεία του. 

Ο Κοσμάς συστήνει ελληνικά σχο- 
λεία στα βλαχοχώρια, σε επανειλημμένες 
επισκέψεις του το 1765, το 1777 και το 
1778, ενώ ζητά την εγκατάλειψη της βλα- 
χικής γλώσσας και την υιοθέτηση της ελ- 
ληνικής. Στην Ελάτη (Τύρνα), βλαχοχώρι 
όπου δημιούργησε σχολείο, µίλησε κάτω 
από µια Κρανιά, που σωζόταν μέχρι πρό- 
σφατα. Βέβαια, υπήρχαν και χωριά που 
δεν τον δέχονταν, για λόγους που δεν µας 
εἶναι πάντα γνωστοί, όπως τα Δολιανά και 
η Πολυθέα (Δραγοβίστα), σε αντίθεση µε 
τα χωριά Κρύα Βρύση (Βανακούλια), Αγία 
Παρασκευή (Τζούρτζια), Καλογριανή, Αν- 





Αθήνα- τιμώντας το ὀνομά του, περισσότερες 
από οποιονδήποτε σύγχρονο άγιο ή όσιο, µία 
ακόµα απόδειξη τῆς τεράστιας απήχησης του κη- 
ρὐγματός του και τῆς επιβίωσης τῆς μνήμης του. 

θούσα (Λεπενίτσα), Κατάφυτο (Κότυρα). 


Ο αλφαβητισμός του λαού 


Ο Κοσμάς θεωρούσε αλληλένδετα στη 
διδαχή και την πρακτική του την αντιµε- 
τώπιση των εξισλαμµισμµών, την ηθικοποίη- 
ση της καθηµερινής ζωής, ως πιστός ιερω- 
μένος, και τον αλφαβητισµό των ραγιά- 
δων. Στα τουλάχιστον δεκαπέντε χρόνια 
ενός ασταµάτητου και χωρίς προηγούµε- 
νο κηρύγματος, θα αναδειχθεί στον πρώ- 
το εκπαιδευτικό αναµορφωτή του ελληνι- 
σμού, ξεκινώντας --αντίστροφα απὀ τους 
γνωστούς φωτιστές και δασκάλους του 
Γένους-- όχι «απὀ τα πάνω» και τις ανώ- 
τερες σχολές, αλλά απὀ τα κάτω. Ακο- 
λουθώντας και συστηµατοποιώντας το 
εκπαιδευτικό ιδεώδες και την πρακτική 
δασκάλων του Γένους όπως ο Ευγένιος 
Γιαννούλης Και ο Αναστάσιος Τόρδιος -- 
που θα διδάξουν στο Καρπενήσι ή στατα- 
πεινά Βραγγιανά των Αγράφων, αρνούµε- 
νοι να μετακινηθούν σε μεγαλύτερες πό- 
λεις και σχολές-, ο Αιτωλός θα θέσει ως 
στόχο του τη λαϊκή παιδεία. Ποιος άλ- 
λος θα μπορούσε να καυχηθεί για ανάλο- 
γο εκπαιδευτικό έργο όπως αυτός, στην 
επιστολή του προς τον αδελφό του Χρύ- 
σανθο τον Μάρτιοτου 1779,λίγους µήνες 
πριν το μαρτύριό του; 
Πανοσιώτατε ἀγαπητέ µοι ἀδελφέ, Κὺρ 
Χρύσανθε, ἀσπαζόμενος προσκυνῶ σε 
καὶ παρακαλῶ τὸν Ἅγιον Θεόγ, διὰ τὴν 
ψυχικήν σου καὶ σωμµατικὴν ὑγείαν. Χά- 
ριτι θείᾳ, ἀδελφέ, ὑγιαίνω ὁπωσοῦν, ψυ- 
χικὰ δὲ Κύριος οἶδε. Τὰ κατ᾽ ἐμὲ δὲ καὶ 
περὶ ἐμὲ φαίνονται πολλὰ καὶ ἀπίστευ- 
τα εἰς τοὺς πολλοὺς καὶ µήτε ἐγὼ δύνα- 
μαι νὰ τὰ καταλάβω. Ἰόσον δὲ µόνον λέ- 
γω σοι διὰ νὰ δοξάσῃς τὸν Κύριον καὶ 
νὰ χαρῇς, ὅτι γίνεται ἀρκετὴ μετάνοια 
εἰς τοὺς ἀδελφούς.Έως τριάκοντα ἐπαρ- 

χίας περιῆλθον, δέκα σχολεῖα ἑλληνικὰ 
ἐποίησα, διακόσια διὰ κοινὰ γράµµατα, 
τοῦ Κυρίου συνεργοῦντος καὶ τὸν λό- 
γον µοι βεβαιοῦντος διά τινων ἐπακο- 
λουθησάντων σημείων. [...] Ὑγίαινε ψυ- 
χικα καὶ σωµατικα. 
Δέκα χιλιάδες Χριστιανοὶ μὲ ἀγαπῶσι 
καὶ ἕνας μὲ μισεῖ. 
Χίλιοι Τοῦρκοι μὲ ἀγαπῶσι καὶ ἕνας ὄχι 
τόσον. 
Χιλιάδες Ἑβραῖοι θέλουν τὸν θάνατόν 
μου και ενας Οχι. 
ᾳΝψοθ΄ Μαρτίου β’ 
Ὁ σὸς ἀδελφὸς 
Κοσμᾶς ἱερομόναχος΄ 
Τα διακόσια κοινά σχολειά και τα δέκα 
«ελληνικά» που δημιούργησε αποτελούν 
ἑνα κυριολεκτικά τιτάνιο έργο. Και τα 
σχολειά δεν τα έβλεπε µόνο σαν τα απα- 
ραίτητα µέσα για την εκπαίδευση των 
νέων γενεών, αλλά και σαν βάση για τον 
αλφαβητισμό των ἴδιων των γονιών τους 
και την αναγέννηση του αποθηριωµένου 
Γένους στο σύνολό του: «Καὶ ἄν δὲν ἐμά- 
θετε γράμματα οἱ πατέρες καὶ οἱ μητέρες, 
νὰ βάνετε τὰ ἴδια νὰ σᾶς µανθάνουν. Δὲν 
βλέπετε πῶς ἀγρίεψε τὸ γένος µας ἀπὸ 
τὴν ἀμάθειαν καὶ ἐγινήκαμεν ὡσὰν τὰ θη- 
ρία; Διὰ τοῦτο σᾶς συμβουλεύω νὰ κάµε- 
τε κάθε τρόπον νὰ ἔχετε σχολεῖα εἰς τὲς 
χῶρές σας...»'". Φθάνοντας σε κάποια 
περιοχή, χωριό, κώμη ή πόλη, αφού οργά- 
νωνετο κἠρυγµάτου, έθετετις βάσεις για 
τη δηµιουργία ή την ανασύσταση σχολεί- 
ων. Χαρακτηριστικά, σε µία διδαχή του, 
επειδή οι γονείς των παιδιών παρουσιά- 
στηκαν πρόθυμοι να του «χαρίσουν» τα 
παιδιά τους, καταγράφει την ακόλουθη 





7 Χ. Κοντού: Εφημερίς των Φιλομαθών, τ. ΤΕ᾽ 
(1867), σ. 1413. 


1} Διδαχή Ε΄, στο 1. Μενούνος, ό.π., σ. 183. 


132 


στιχομυθία µαζίτους: 
Καλά, μοῦ ἐχαρίσατε τὰ παιδιά σας, ἀμὴ 
νὰ ἰδοῦμεν, ἔχετε καὶ σχολεῖον ὅπου νὰ 
διαβάζουν, νὰ µανθάνουν γράµµατα τὰ 
παιδιά µας; 
-Δὲν ἔχομε, ἅγιε τοῦ Θεοῦ. 
-Τέτοια παιδιὰ ἀγράμματα μοῦ ἐχαρίσα- 
τε; Τίτὰ θέλω; Χάρισμά σας. Παιδιὰ ὡσὰν 
τὰ γουρουνόπουλα νὰ ἔχω δὲν τὸ κατα- 
δέχοµαι, διατὶ εἶμαι ὑπερήφανος. Χάρι- 
σµά σας. Ὡσὰν θέλετε χαρίσετέ µου καὶ 
ἕνα σχολεῖον ἐδῶ εἰς τὴν χώραν σας νὰ 
µανθάνουν τὰ παιδιά µας γράμματα, νὰ 
ἠξεύρουν ποῦ περιπατοῦνε, καὶ τότε νὰν 
τὰ εὔχωμαι νὰ ζήσουν, νὰ προκόψουν!”. 
Για τον Κοσμά, εκπαίδευση και ενίσχυ- 
ση της Ορθοδοξίας είναι έννοιες ταυτό- 
σηµες. Το άνοιγµα ενός σχολείου σηµαί- 
νει ενίσχυση της θρησκευτικής συνείδη- 
σης των Ἑλλήνων, και, Κατά συνέπεια, 
αποσόβηση των εξισλαμισµών, κ.ο.κ. Το 
άνοιγμα ενός σχολειού ήταν, για τον Κο- 
σµά, πράξη «παιδείας», µε την ευρύτερη 
έννοια, Και σωτηρίας του Τένους. πράγμα 
που ισχύει γενικά για την εκπαιδευτική 
δράση του ελληνικού φωτισμού γενικότε- 
ρα. Τα σχολειά, η παιδεία, ήταν όπλα και 
µέσα της απελευθέρωσης, απὀ τον Κοραή 
έως τον Αιτωλό. 
"Ἔχετε σχολεῖον ἐδῶ εἰς τὴν χώραν σας 
νὰ διαβάζουν τὰ παιδιά; 
-Δὲν ἔχομεν, ἅγιε τοῦ Θεοῦ. 
-Νὰ µαζευθῆτε ὅλοι νὰ κάµετε ἕνα σχο- 
λεῖον καλόν, νὰ βάλετε καὶ ἐπιτρόπους 
νὰ τὸ κυβερνοῦν, νὰ βάνουν διδάσκαλον 
νὰ µανθάνουν ὅλα τὰ παιδιὰ γράμματα, 
πλούσια καὶ πτωχά. Διότι ἀπὸ τὸ σχολεῖ- 
ον µανθάνομεν τί εἶναι Θεός, τί εἶναι Ἁγί- 
α Τριάς, τὶ εἶναι Ἄγγελοι, δαίμονες, πα- 
ράδεισος, κόλασις, ἀρετή, κακία: τί εἶναι 
Ψυχή, σῶμα κ.λ.π. Διότι χωρὶς τὸ σχολεῖ- 





Διδαχή ΙΑ΄’, στο ]. Μενούνος, ό.π., σ. 142. 

ον περιπατοῦμεν εἰς τὸ σκότος: ἀπὸ τὸ 

σχολεῖον ἀνοίγει τὸ μοναστήριον”'. 
Η φρενιτιώδης εκπαιδευτική του δραστη- 
ριοποίηση έχει ως αποφασιστική παράµε- 
τρο τη διασφάλιση των οικονοµικών πό- 
ρων για το άνοιγµα και τη λειτουργία των 
σχολείων. Στη Ζίτσα, επἰ παραδείγματι -- 
πέρασε από εκεί για πρώτη φορά το 1767 
και στη συνέχεια στα 1776 και 177δ--, ὄχι 
µόνο θα κατορθώσει να επιτύχει την ανα- 
σύσταση τῆς παλιάς σχολής στοιχειώ- 
δους εκπαίδευσης και την αναβάθµισή 
της σε «ανώτερη», αλλά θα µεριμνήσει 
και για τη χρηµατοδότησή της. Πράγματι, 
το 1778 βρήκε κλειστό το ιστορικό σχο- 
λείο («προπαιδευτήριο») που υπήρχε από 
τις αρχές του 163" αιώνα στη Μονή του 
Προφήτη Ηλία, «ὠνείδισε τοὺς μοναχοὺς 
διὰ τὴν διάλυσιν τῆς παλαιᾶς σχολῆς, 
τοὺς δὲ Ζιτσαίους παρῄνεσε ἵνα προβῶσι 
εἰς ἐκποίησιν παντὸς ἀργυροῦ καὶ µετα- 
ξωτοῦ κοσµήµατος ... πρὸς σχηματισμὸν 
κεφαλαίου ὑπὲρ διατηρήσεως ἀνωτέρας 
σχολῆς. Ἡ σχολἠ ἐκτίσθη πλησίον τοῦ 
Ἁγίου Νικολάου, ἔνθα ἔτι σώζεται τὸ κτί- 
ριόν τῆς, δασκαλειὸ λεγόμενον»”.. Σε χει- 
ρόγραφη «ενθύμηση» στο περιθώριο πα- 
λαιού ευαγγελίου που βρισκόταν στον 
Άγιο Νικόλαο Ζίτσας, διαβάζουμε: «1778 
τὸν καιρὸν ὅπου ἐδιάβηκε ὁ Κοσμᾶς ὁ δι- 
δάχος καὶ ἔβαλε τὸν κόσμον εἰς σὲ στρά- 
τα, τὸν ἐφώτισε τὸ πνεῦμα τὸ Ἅγιον ὡς 
καθὼς ἐφώτισε τοὺς Ἀποστόλους»”. 

Το ζήτημα της εξεύρεσης πόρων τον 
απασχολεί διαρκώς. Στην Καλωτά του Ζα- 
γορίου, τα 44 χωριά του οποίου επισκέ- 





Ἀ Διδαχή Α΄. στο]. Μενούνος, όπ. 

3. Εμμ. Γεωργιάδης, Ζίσα, ή κωμµόπολις τής 
Ἠπείρου, πατριδογραφία, Αθήνα 1889, σ. 31. 

3 Κ. Φαλτάϊτς, ὀ.π., και Μ. Μαμασούλα, Ο βί- 
ος..., 6.π. 

φθηκε στα 1778 και 1779, επέπληξε τους 
κατοίκους που προτιμούσαν το γεφύρι από 
το σχολείο. Στη Λεσινίτσα οι πόροι για την 
ἱδρυση σχολής θα προέλθουν απὀ την εκ- 
ποίηση των χρυσαφικών και µεταξωτών 
των γυναικών. Στο Φλαμπουράρι θα συµ- 
βάλει και ο ίδιος για τη σύσταση σχολεί- 
ου, µε 200 γρόσια. «Ὁ Ἅγιος Κοσμᾶς, δι- 
ἤλθεν ἐκ Συρράκου καὶ Καλαρριτῶν κα- 
τὰ τὸ 1777». Παρότι υπήρχε σχολείο στο 
Συρράκο, ο Άγιος έκανε έρανο και οι γυ- 
ναίκες πρόσφεραν τα χρυσαφικά τους για 
την ἵδρυση σχολείων στην περιοχή. Στους 
Καλαρρύτες ίδρυσε σχολείο µε την εκποί- 
ηση «παντὸς περιττοῦ» των κατοίκων. 
Στην περιοχή της Κόνιτσας, όπου το 
1760, µέσα σε µία μέρα, 26 χωριά ασπά- 
στηκαν τον ισλαμισµό, ο Κοσμάς επιμένει 
ιδιαίτερα: έτσι, ίδρυσε σχολεία στην Κόνι- 
τσα, στο Κεράσοβο, στη Βούρπιανη, στην 
Καστάνιανη, ενώ στη Σαμαρίνα οργάνω- 
σε και έρανο. Στην Κορυτσά ίδρυσε σχο- 
λείο και πάταξε την πολυτέλεια των γυ- 
ναικών, καταργώντας τα χρυσά φλουριά 
που κρεμούσαν στα μαντήλια τους, καθι- 
ερώνοντας τη λευκή µανδήλα (µπόλια). 
Στο Δέλβινο, όπου ἵδρυσε σχολείο, 
διαβάζουμε σε κώδικα: «Κατὰ τὰ χίλια 
ἑπτακόσια ἑβδομήντα πέντε τοῦ ἔτους, 
ἀρχιερατεύοντος τοῦ Ἰωαννικίου, ἦλθεν 
εἰς τὴν ἐπαρχίαν µας ὁ ἅγιος Κοσμᾶς. Εὐ- 
γῆκεν ὁ καλὸςἸωαννίκιος καὶ τὸν ἐδέχθη 
μὲ µεγίστην χαρὰν καὶ ἀγαλλίασιν... Ἀπὸ 
ἐδῶ φεύγων ὁ Ἅγιος, ἐπέρασεν εἰς Φιλιά- 
τες». Εδώ θα ζαναβρεθεί λίγο πριν τον 
θάνατό του, τον Αύγουστο του 1779”. 
Ρυρνάει ἑνα προς ένα τα χωριά της Βό- 
ρειας Ηπείρου. Στη Δρόβιανη έκανε ἐρα- 
νο και ζήτησε απὀ τις γυναίκες να εκποι- 
ήσουν τα χρυσαφικά τους για τη συντή- 





3Μ. Μαμασούλα, Ο βίος..., ό.π. 


ΓΙΩΡΓΟΣ ΚΑΡΑΜΠΕΛΙΑΣ 





ρήση του σχολείου, Και έκανε δωρεά στα 
δύο σχολεία της απὀ 16.000 γρόσια. Στο 
Μπεράτι, τον Αύγουστο του 1777, ἱδρυ- 
σε σχολείο, µε σχολάρχη τον µαθητή του 
Σάπφειρο Χριστοδουλίδη. 


Η στήλίτευση 
τής κοινωνικής αδικίας 

Το γεγονός ότι ο Πατροκοσµάς αναμό- 
χλευε την κοιµισµένη συνείδηση και την 
κρίση των ραγιάδων, ότι θεµελίωνε πα- 
ντού σχολειά και προωθούσετον εγγραμ- 
µατισµμό των φτωχών και των καταφρονε- 
µένων, προφανώς δεν ευχαριστούσε κα- 
θόλου τους γαιοκτήμονες, τους άρχοντες 
και τους προεστούς. Σε πολλές περιοχές 
θα κάνουν τα αδύνατα δυνατά για να εκ- 
διωχθεί, όπως στη Ζάκυνθο και την Κέρ- 
κυρα, ενώ αλλού θα επιχειρήσουν να τον 
κακοποιήσουν. Και αυτό, παρότι ο Κο- 
σµάς δεν τάσσεται ανοικτά εναντίον των 
προεστών, αλλά τους στηλιτεύει όταν δι- 
απράττουν υπερβάσεις. Την ἴδια τακτική 
ακολουθεί εξάλλου απέναντι στους Τούρ- 
κους και τους Ενετούς. Διαφορετικά, δεν 
θα κήρυττε για δεκαεπτά χρόνια. Ωστό- 
σο, οι αδικητές κοτζαμπάσηδες και άρχο- 
ντες δεν λάθεψαν ποτέ και τον θεωρού- 
σαν εχθρό τους. 

Οἱ προεστοὶ ὁποῦ εἶσθε εἰς χωρία, ἂν 

θέλετε νὰ σωθῆτε, πρέπει νὰ ἀγαπᾶτε 

ὅλους τοὺς χριστιανοὺς καθὼς καὶ τὰ 

παιδιὰ σας, καὶ νὰ ῥίχνετε τὰ χρέη κατὰ 

δύναμιν ἑκάστου, καὶ νὰ μὴ κάµνετε φι- 

λοπροσωπείαν... (Διδαχή Γ΄). 
Ο Αιτωλός περιόδευσε αρκετές φορές 
στα χωριά τῆς πατρίδας του της Αιτωλί- 
ας και της Ακαρνανίας. Στις Παπαδάτες, 
επἰ του Αρακύνθου, ήρθε αντιμέτωπος 
µε τους γαιοκτήμονες, που στην πλειο- 
ψηφία τους είχαν εξισλαμιστεί. Το Χα- 
σάν- Αγά και το Σαμάρι ήταν τσιφλίκι του 

εξωµότη Χασάν-Αγά, που κατατυραν- 
νούσε τους κολλήγους, ενώ και στο δι- 
πλανό χωριό ο Κοσμάς στηλίτευε επί έξη 
µήνες στο κἠρυγµά του τους γαιοκτήµο- 
νες Μπαρλαίους, οι οποίοι δεν είχαν εξω- 
µόσει, αλλά ήταν εξ ίσου καταπιεστικοί 
απέναντι στους εκατοντάδες κολλήγους 
τους. Έτσι, αυτοί έβαλαν τους µπράβους 
και τα σκυλιά τους να τον κυνηγήσουν, 
και ο Κοσμάς φυγαδεύτηκε και κρύφτη- 
κε στην Καψοράχη”'. Στο κέντρο τῆς πε- 
ριοχής, το Αγρίνιο (Βραχώρι), όπου κήρυ- 
ξε τόσο κατά την πρώτη (1760-1762), όσο 
και κατά την τρίτη περιοδεία του,το 1775, 
οπότε ίδρυσε και σχολείο, ήλθε και πάλι 
σε σύγκρουση µετους εξωμµότες γαιοκτή- 
µονες των περιχώρων: στο Μουσταφού- 
λι (Παναιτώλιο), µετον Μουσταφά Μου- 
σταφούλη, και τον επίσης εξωµότη Αδάμ, 
Δέμο ή Δαίμονα, όπως τον αποκαλούσαν 
οι χωρικοί. Εξάλλου, εκτός απὀ τους εξω- 
µότες γαιοκτήμονες, κάποτε ερχόταν σε 
σύγκρουση µε τους Τούρκους γενικότε- 
ρα, όπως στο Φανάρι, ὀπου οι Τούρκοι 
παραπονέθηκαν στον μουφτή τους ότι 
κατηγορεί το Κοράνι. Στη Λάρισσα, στα 
1777, οι Τούρκοι και οι Έλληνες γαιοκτή- 
µονες και οι Εβραίοι έμποροι δεν τον δέ- 
χτηκαν καλά και, σύµφωνα µε την τοπική 
παράδοση, δεν του έδωσαν οὗτε νερό να 
πιει απὀ κάποιο πηγάδι”. 

Για την ανησυχία που προκάλεσε το 
κἠρυγμά του στην Κεφαλλονιά, στους 
«αριστοκράτες. γαιοκτήμονες, γράφει ο 
Ηλίας Τσιτσέλης: 

Κῆρυξ πιστός, τῶν εὐαγγελικῶν ἀρχῶν 





3 Χ. Δ. Βασιλόπουλος, Ο άγιος..., ὁ.π., σσ. 45- 
56: Σωφρ. Παπακυριακού, Κοσμά του Αιτωλού..., 
όιπ., σσ. 11-12: Μ. Μαμασούλα, Ο βίος... ὀ.π. 


3 Μ. Μαμασούλα, Ο βίος..., ὁ.π.. Κ. Φαλτάϊτς, 
ό.π.- σ. 19, Μ. Γκιόλιας, ό.π. σσ. 122-123, 240. 


Ἡ παράδοσή του λαϊκού φωτισμού και ο Κοσμάς Αιτωλός 





τῆς ἰσότητος καὶ τῆς ἀγάπῆς, φίλος τοῦ 
νόµου καὶ τοῦ δικαίου, φιλόπτωχος καὶ 
φιλάνθρωπος ὤν, ἐκεραυνοβόλει τὰς κα- 
ταχρήσεις τῶν ἀρχῶν, τὴν ἰδιοτέλειαν καὶ 
τὰς δεσποτικὰς ἰδέας τῶν ἀρχόντων... Ὁ 
κῆρυξ τῆς εὐαγγελικῆς ἠθικῆς ἐθεωρήθη, 
ὡς εἰκός, ἀνὴρ ἀσυμφόρων τοῖςτε ἐν τοῖς 
πράγµασι καὶ τοῖς ἀριστοκράταις ἀρχῶν, 
ἑπομένως ἀνατρεπτικὸς τοῦ κοινωνικοῦ 
συστήµατος, ἐφ᾽ οἷς πολλοὶ ἐν Κεφαλλη- 
νίᾳ ἀπῄτησαν τὴν ἐκδίωξιν αὐτοῦ. Θάπε- 
πέµπετο δὲ βίᾳ, ἂν μὴ ὁ τότε προβλεπτὴς 
ἔβλεπε τὴν πλειονότητα τοῦ τόπου ἀν- 
τικειµένην πρὸς τοῦτο καὶ λατρεύουσαν 
αὐτόχρημα τὸν Κοσμᾶν”ν. 


Η αργία τής Κυριακής και ή αντιπα- 
ράθεση µε τους Εβραίους εμπόρους 


Οι τελευταίες περιοδείες του, ιδιαίτε- 
ρα στην Ἠπειρο Και τα Επτάνησα, πή- 
ραν µορφή λαϊκού κινήματος και χιλιάδες 
άτοµα τον ακολουθούσαν αδιάκοπα: 
Εἶχε τεσσαράκοντα ἢ πεντήκοντα {ε- 
ρεῖς, ὁποὺ τὸν ἠκολούθουν κατόπιν καὶ 
ὅταν ἔμελλε νὰ ὑπάγῃ ἀπὸ µίαν χώραν 
εἰς ἄλλην, ἐπαράγγελλε πρῶτον εἰς τοὺς 
χριστιανοὺς νὰ ἐξομολογηθοῦν καὶ νη- 
στεύσουν καὶ νὰ κάνουν καὶ ἀγρυπνίαν 
καὶ μεγάλην φωτοχυσίαν. Εἶχε δὲ ἐπίτη- 
δες µανουάλια ξύλινα χωροῦντα κάθε 
ἕνα ἀπὸ ἑκατὸν κηρία, τὰ ὁποῖα διαλύ- 
οντας ἔπαιρνε µαζί του. Ἔπειτα µοιρά- 
ζοντας εἰς ὅλους κηρία δωρεὰν ἔβαλλε 
τοὺς ἱερεῖς καὶ ἐδιάβαζαν τὸ Ἅγιον Εὐ- 
χέλαιον καὶ ἐχρίοντο ὅλοι οἱ χριστιανοὶ 
καὶ εἰς τὸ τέλος ἔκανε τὴν διδαχήν.Ἐπει- 
δὴ δὲ τὸν ἠκολούθειλαὸς πολύς, δύο καὶ 
τρεῖς χιλιάδες, ἐπρόσταζεν ἀπὸ τὸ ἑσπέ- 
ρας καὶ ἡτοίμαζαν σακκία πολλὰ ψωμὶ 
καὶ καζάνια σιτάρι βρασµένον, ἔπειτα τὰ 
ἐπήγαιναν ἔξω εἰς τὸν δρόµον ἀπὸ ἐκεῖ 





26 Ἠλίας ἸΤσιτσέλης, Κεφαλληνιακά Σύμμικτα, 
Αθήνα 1904,τ. Α’, σσ.271-272. 

ὁποὺ ἤθελε νὰ διαβῇ ὁ λαὸς καὶ οὕτως 
ἔπαιρναν ὅλοι ἀπὸ ἐκεῖνο καὶ ἐσυγχώ- 
ρουν ζῶντας καὶ τεθνεῶτας”;. 
Για την τελευταία περίοδο της ζωής και 
των περιοδειών του, απὀ το 1777 έως το 
1779, πληθαίνουν οι κάθε είδους μαρτυρί- 
ες, κατ’ εξοχήν τα ενετικά έγγραφα και οι 
ποικίλες «ενθυµήσεις». Πλέον, ο Άγιος επι- 
μένει όλο και περισσότερο στην επιβολή 
της ελληνικής γλώσσας, την ίδρυση σχο- 
λείων, την ηθικοποίηση της ζωής Και των 
ηθών, την τήρηση της αργίας της Κυρια- 
κής, καθώς και την ανάδειξη του άµεσου ή 
έµµεσου ανταγωνισμού µετους Εβραίους. 

Στην περιοχή της Άρτας, στα Τζουμέρ- 
κα και το Ραδοβίζι, προφορικές και γρα- 
πτές πληροφορίες καταγράφουν το πέ- 
ρασμά του σε περισσότερα απὀ εἶκοσι 
χωριά. Σε ένα Ευαγγέλιο της εκκλησίας 
του Πέτα διαβάζουμε: «1777 Δεκεμβρί- 
ου 3 ἦλθε ἕνας ἱεροκήρυκας εἰς τὴν Ἄρ- 
ταν καὶ ἔκαμε διδαχή...». Στις 11/1/1778, 
14.000 άνθρωποι παρακολούθησαν τη δι- 
δαχή του, που ήταν επικεντρωµένη στην 
αργία της Κυριακής και την απαγόρευση 
του παζαριού αυτή τη μέρα. Τι αυτό τον 
λόγο, οι Εβραίοι «πλήρωσαν τὸν κατὴ» 
και τον έδιωξαν από την πόλη”. 

Στους Χαλκιάδες (Φιλοθέη) συνεχίζει 
το κἠρυγµά του για το ίδιο θέµα και τον 
παρακολουθούν 10.000 άνθρωποι, σύμ- 
φωνα µε τη σχετική «ενθύµηση». Στους 
Χαλκιάδες µίλησε πολλές φορές, αφού 
διώχτηκε απὀ την Άρτα. Εκεί, διηγείται 
ο ΧἈριστοδουλίδης, «ἕνας πραµατευτής, 
ἐπειδὴ παρήκουσε καὶ ἐτόλμησε νὰ πραγ- 
µατευθῇ τὴν Κυριακήν, εὐθὺς ἐξηράνθη ἡ 
χείρ του, δραμὼν δὲ πρὸς τὸν ἅγιον καὶ 





3 Σ,. Χριστοδουλίδης, Ακολουθία..., ὀ.π., σ. 23. 
ΛΜ. Μαμασούλα, Ο βίος..., ὀ.π. 

ζητήσας συγχώρησιν διὰ τὴν ἁμαρτίαν 
του, μετ ὀλίγας ἡμέρας ἰατρεύθη»”. 
Ὁμοίως εἰς τὴν Πάργαν ἕνας ἐργαστηρι- 
άρχης, ἐπειδὴ ἠθέλησε νὰ πωλήσῃ µερι- 
κὁὸ πρᾶγμα τὴν Κυριακή, ἐπιάσθη τὸ χέ- 
ριτου: ὁμολογήσας δὲ τὴν ἁμαρτίαν του 
ἐμπρὸς εἰς τὸν ἅγιον καὶ νουθετηθεὶς 
ὑπ᾿ αὐτοῦ ἔλαβε τὴν συγχώρησιν ὁμοῦ 
καὶ τὴν ποθούμενην ἰατρείαν τῆς χει- 
ρός του. Κατὰ τὸ Ξηρόμερον ἔτυχε µία 
γυναίκα καὶ ἐζύμωσε τὴν Κυριακὴν καὶ 
ἀφοῦ ἔβγαλε τὸ ψωμὶ ἀπὸ τὸν φοῦρνον 
τὸ εὗρε κόκκινον ὡσὰν νὰ τὸ εἶχε ζυµώ- 
σει μὲ αἷμα καὶ προσπίπτουσα εἰς τοὺς 
πόδας τοῦ ἁγίου ἔλαβε τὴν πρέπουσαν 
διόρθωσιν. Εἰς ἄλλα µέρη διατὶ δὲν ἐφυ- 
λάχθη τὸ πρέπον σέβας τῆς Κυριακῆς, 
ἄλλου ἔσκασε τὸ βόδι του, ἄλλου τὸ 
μουλάρι του καὶ ἄλλος ἐδαιμονίσθη καὶ 
ἄλλος εὗρε τὸ παιδί του ἀποθαμένον”.. 
Στο Τετράκωμο (Μύαρη) οι κάτοικοι τη- 
ρούσαν µε ευλάβεια την εντολή του ΤΠα- 
τροκοσµά για την αργία της Κυριακής και 
έβγαζαν τα ζώα τους για βοσκή µετά τη 
λειτουργία της Κυριακής. Ωστόσο, η επι- 
µονή του στην καθιέρωση της Κυριακής 
αργίας και τη μετάθεση των παζαριών 
το Σάββατο κατέστρεφε τους Εβραίους 
εμπόρους, οι οποίοι, απὀ την πλευράτους, 
τηρούσαν αυστηρά την αργία του Σαββά- 
του. Ο Σάπφειρος Χριστοδουλίδης κατα- 
γράφει τη σταδιακή επιδείνωση των σχέ- 
σεών του µετους Εβραίους εμπόρους: 
Ὁ ἀποστολικὸς οὗτος δάσκαλος ποτὲ 
δὲν ἄνοιξε τὸ στόμα νὰ εἴπῃ λόγον ἐναν- 
τίον τῶν Ἑβραίων, [...] ἀλλὰ µόνον τοὺς 
χριστιανοὺς ἐδίδασκε νὰ πολιτεύωνται 
ὡσὰν χριστιανοί... Ἀλλὰ οἱ Εβραῖοι ὅπου 
κατοικοῦν εἰς τὰ Ἰωάννινα ἐπῆγαν οἱ θε- 
οήλατοι καὶ εἶπαν εἰς τὸν πασᾶν τοῦ τό- 





3Σ. Χριστοδουλίδης, Ακολουθία..., ὁ.π., σσ. 23-24. 
3 Σ, Χριστοδουλίδης, Ακολουθία..., ὀ.π., σ. 23. 

που πὼς ὁ ἱερὸς οὗτος Κοσμᾶς ἦτον ἀπε- 
σταλµένος ἀπὸ τοὺς Μοσχόβους διὰ νὰ 
ξεπλανᾷ τὸν βασιλικὸν ῥαγιὰν νὰ πη- 
γαίνουν εἰς τὴν Μοσχοβίαν. ἀλλὰ τοῦ- 
τον μὲν ἡ θεία πρόνοια τότε τὸν διεφύ- 
λαξεν ἀπὸ τὴν θανατηφόρον ταύτην ἐπι- 
βουλήν- ἐπροξενήθη ὅμως ἀρκετὴ ζημία 
χρημάτων εἰς τὸ κοινὸν τῶν χριστιανῶν. 

Ἐντεῦθεν λοιπὸν ὁ ἱερὸς Κοσμᾶς ἄρχι- 
σε να στηλιτεύῃ τὴν πονηρίαν καὶ τὸ ἀδι- 
άλλακτον μῖσος, ὅπου ἔχουν κατὰ τῶν 
Χριστιανῶν οἱ Ἐβραῖοι καὶ ἐπειδὴ φανερὰ 
ἀπεδείχθη πὼς ἦτον πλάσμα καὶ σαφὴς 
συκοφαντία ἐκείνη ἡ κατηγορία ὅπου 
ἔκαμαν εἰς τὸν πασιᾶν, πάλιν ἐπῆγεν εἰς 
τὰ Ἰωάννινα καὶ πρῶτον μὲν ἐκατάπεισε 
τοὺς χριστιανοὺς να µεταβάλουν τὸ κοι- 
νὸν παζάρι ἀπὸ τὴν Κυριακὴν εἰς τὸ Σάβ- 
βατον, τὸ ὁποῖον τοὺς ἐπροξένησε µε- 
γίστην φθοράν. Δεύτερον, τοὺς ἐκήρυξε 
διὰ φανεροὺς ἐχθροὺς καὶ ὅτι εἶναι ἔτοι- 
μοι κάθε καιρὸν να κάµουν κάθε κακὸν 
εἰς τοὺς χριστιανούς. Τρίτον, θέλοντας 
να βγάλῃ ἀπὸ τὰς κεφαλὰς τῶν χριστι- 
ανῶν τὰς μακρὰς φούντας καὶ τὰ τοιαῦ- 
τα, τὰ ὁποῖα ὅλα τὰ ἠγόραζον ἀπὸ τοὺς 
Ἑβραίους, τοὺς ἐδίδασκε πὼς εἶναι ἀκά- 
θαρτα, ὅτι ἐπὶ ταὐτοῦ διὰ τοὺς χριστια- 
νοὺς οἱ θεοκτόνοι τὰ µολύνουσι, καὶ νὰ 
μὴ τὰ ἀγοράζωσιν ὁλότελα: καὶ λοιπὸν 
μὴν ὑποφέροντας πλέον νὰ βλέπουν καὶ 
νὰ ἀκούουν τὸν ἅγιον ἐλέγχοντα αὐτούς, 
ἐπήγαν εἰς τὸν Κουρτ πασιὰν καὶ τοῦ 
ἔδωκαν πουγγία πολλά, διὰ νὰ τὸν ἐβγά- 
λῃ ἀπὸ τὴν ζωήν, ὅστις καὶ συµβουλευ- 
θεὶς μὲ τὸν χόντζαν του, ἀπεφάσισε διὰ 
µέσου αὐτοῦ νὰ τὸν θανατώσῃ...''. 


Οι Ενετοί σχεδιάζουν 
τή δολοφονία του 


Από την παρουσία και το κήρυγµατου Κο- 
σµά δεν θορυβούνται µόνον οι Εβραίοι και 
οι γαιοκτήμονες, αλλά πρώτοι απ’ όλους 





31Σ, Χριστοδουλίδης, Ακολουθία..., ὀ.π., σσ. 23-25. 

και οι Ενετοί, τους οποίους αποικιακή 
εμπειρία αιώνων είχε μάθει να δυσπιστούν 
απέναντι σε ένα θρησκευτικό κήρυγμα 
που αναστάτωνε τους υπηκόους των, ανα- 
θερµαίνοντας τη θρησκευτική τους ιδιαι- 
τερότητα και κατά συνέπεια τον εθνισµό 
τους, παρότι το κήρυγµά του δεν στρεφό- 
ταν άµεσα εναντίον τους. ΤΙ’ αυτό τον πα- 
ρακολουθούν συστηµατικά σε όλη τη δι- 
αδροµή του στις ενετοκρατούµενες περιο- 
χές, τόσο στα ενετικά προσαρτήµατα της 
Ηπείρου -Πρέβεζα, Πάργα, κ.λπ.- όσο και 
στα Ἐπτάνησα. Ορίζουν και µονίµους κα- 
τασκόπους, που τον παρακολουθούν, ενώ 
σχεδιάζουν ακόµα και τη δολοφονία του. 

Στην υπό ενετικἠ κυριαρχία Πάργα, ο 
Αιτωλός πρωτοπήγε το 1776, προκαλώ- 
ντας τις πρώτες ανησυχίες και αντιδρά- 
σεις των Βενετών για τον Έλληνα καλό- 
γερο, που ήλθε στην πόλη ακολουθούµε- 
νος απὀ πλήθη λαού, και μάλιστα πολλών 
ενόπλων. Παρά τις αντιδράσεις της ενετι- 
κής εξουσίας, ο Κοσμάς πρόλαβε να Ολο- 
κληρώσει έναν κύκλο κηρυγµάτων, ενώ 
επανήλθε δύο ακόµη φορές στην Πάργα, 
στα 1778 και 1779. Εξάλλου, ιδρύει και 
εδώ σχολεία στα χωριά Αγυιά και Ράπιζα, 
έξω απὀ την πόλη. 

Στις 27 Μαΐου 1777 ο Βενετός διοικη- 
τής της Πάργας Βεπείΐο Ρἱετὶ ενημερώνει 
ανήσυχος τον γενικό προβλεπτή της Κέρ- 
κυρας (ἱαςοπ]ο Ναπηί για την άφιξη στην 
πόλη ενός «άγνωστου Έλληνα καλόγερου 
ακολουθούµενου απὀ πλήθος ενόπλων». 
Και στη δεύτερη ἐκθεσή του, δύο μέρες 
µετά, στις 29 Μαΐου 1777, διαπιστώνει 
ότι τον ακολουθούσαν πλήθος οπλισµέ- 
νοι οπαδοί -- µόνο οι οπλισμένοι άνδρες 
έφταναν τις 4000 (4000 ατπιαίῖ ἵη εἶτσα), 
εκτός απὀ τις γυναίκες”. 





32Ά. Ξανθοπούλου- Κυριακού, 0 Κοσμάς ο ΑΙτω- 


Ο Πατροκοσμάς σύντομα περνάει στα 
Ἑπτάνησα. Ἡ άδεια του πατριάρχη Σω- 
φρονίου Β΄ και ο τίτλος του ιεροκήρυ- 
κα της Εκκλησίας τον διευκολύνουν. Το 
καλοκαίρι του 1777 αποβιβάζεται στην 
Άσσο της Κεφαλλονιάς. Αφού πήρε την 
άδεια των ενετικών αρχών, µε επιστολή 
του προς τον Γεώργιο Κλαδά, επίτροπο 
του αρχιεπισκόπου Κεφαλληνίας και Ζα- 
κύνθου, Σωφρονίου Κουτούβαλη, στις 13 
Ιουνίου, ζήτησε την άδεια να κηρύξει. 

κ παρακινούµενος δὲ ἀπὸ τοὺς πατρι- 

άρχας τῆς Ἀνατολικῆς Ἐκκλησίας, ἀρχι- 

ερεῖς, ἡγουμένους καὶ μάλιστα ἀπὸ τὸν 
κύριον Σωφρόνιον νὰ διδάξω τοὺς χρι- 
στιανοὺς κατὰ δύναμιν, εὑρισκόμενος 
ἐδῶ εἰς τὸ εὐλογημένον νησίον..., μοὶ 
ἐφάνη εὔλογον καὶ νόμµιμον τὸ νὰ ἆνα- 
φέρω εἰς τὴν πανοσιότητά σου καὶ ζητῶ 
ἄδειαν παρὰ σοῦ... 
Ο Κοσμάς κήρυξε σ᾿ όλα τα χωριά του νη- 
σιού ακολουθούμενος απὀ τεράστια πλή- 
θη -έχουν καταγραφεί δεκαοκτώ περιο- 
χές και οικισμοί όπου περιόδευσε΄---, ο δε 
ΒῬενετός σημαιοφόρος Έίαποεδοο Ζοη7α 
μιλάει για 15.000 άτοµα που τον ακολου- 
θούσαν”'. «Κήρυξε στο Αργοστόλι, στο 
Ληξούρι, στην Άσσο, στη Λειβαθώ, στα 


Ίλαρα, στα Χαυδάτα, στα Κερίσια, στο 


Πυργί, στα Δειλινάτα, στο Κάστρο, στα 
Γριζάτα, στην Κορωνή, στην Πλαγιά και 
στα μοναστήρια των Αγριλιών και των 
Θεμάτων. Και σ’ όλα αυτά τα χωριά ο Κό- 
σµος έτρεχε πίσω του σα σαστισµένος. Ο 
λόγος του ήταν φραγγέλιο και η συµβου- 
λἠ του νόμος. Ιδίως οι γυναίκες -όλων 
των τάξεων, Και αυτών ακόµη των αρχό- 





λός..., ὀ.π., σσ. 77-79. 
3Μ. Μαμασούλα, Παιδεία..., ὀπ., σσ. 517-518. 

ντων και των Βενετών υπαλλήλων- πα- 
ρακολουθούσαν µε κατάνυξη τη διδασκα- 
λία του». Ἰόση ήταν η πειστικότητα κι η 
καλοσύνη µεττις οποίες μιλούσε και συγ- 
χωρούσε, «ώστε οικογένειαι εχθρευµέναι 
συνδιαλλάγησαν, εγκληµατίαι και βδελυ- 
ροί ἐέκλαυσαν αμαρτίας των... ανδρόγυνα 
χωρισμένα συνηνώθησαν, πόρναι επαρά- 
τησαν την άσεμνον πολιτείαν...», οι πλού- 
σιες γυναίκες έβγαλαν τα μεταξωτά και 
χρυσά που φορούσαν και τα έδωσαν ελε- 
ημοσύνη στους πτωχούς, έµποροι και βι- 
ομήχανοι παράτησαν τα εγκόσµια, έγιναν 
μοναχοί και τον ακολουθούσαν. 

Στην Κεφαλλονιά, «προφητεύει και 
κάνει πολλά θαύματα». Έστηνε σταυρούς, 
και τους άφηνε «εἰς ἐνθύμηῆσιν τοῦ κηρύγ- 
µατός του παντοτεινήν. Εἰς ἐκείνους, λοι- 
πὀν, τοὺς τόπους ὅπου ἦσαν στηµένοι οἱ 
σταυροί, ἐνήργει ὁ Θεὸς πολλὰ θαυμά- 
σια. Διὸ καὶ εἰς τὸ μέσον τοῦ παζαρίου 
τοῦ Ἀργοστολιοῦ, ὅπου ἄφησεν ὁ Ἅγιος 
ἕνα τοιοῦτον Σταυρόν, ἀνέβλησεν ἕνα νε- 
ρὸν θαυμαστόν, τὸ ὁποῖο φαίνεται ἕως 
τὴν σήμερον, χωρὶς ποτὲ νὰ ὀλιγοστεύ- 
σῃ»Σ. Στα Φαρακλάτα σώζεται ξύλινος 
σταυρός του στον ιερό ναό Αγίου Δημη- 
τρίου - Ευαγγελιστρίας, ενώ στο Αργο- 
στόλι ο σταυρός του φυλασσόταν στον 
ναό της Μεταμορφώσεως µέχρι τους σει- 
σμούςτου 1952. 

Παρότι, όπως είδαμε, οι άρχοντες, οἱ 
Ενετοί και οι Εβραίοι έμποροι στην Κε- 
φαλλονιά δεν μπόρεσαν να εκδιώξουν 
τον Κοσµά, στη Ζάκυνθο, όπου ἐέφθα- 
σε στις 11 Ιουλίου 1777, συνοδευόμενος 
απὀ µεγάλο πλήθος Κεφαλλονιτών µε 
δέκα καῖκια γεμάτα”, συνάντησε ισχυ- 
ρή αντίδραση απὀ τον αρχιεπίσκοπο Σω- 

φρόνιο Κουτούβαλη, τους άρχοντες και 
τους Εβραίους του νησιού, που έκαναν 
ότι μπορούσαν για να απομακρυνθεί”. 
«Οι Κεφαλλήνες ηγανάκτησαν τοσούτον 
επἰ τη στάσει του αρχιεπισκόπου, ώστε 
διεµήνυσαν αυτώ διά προσώπου εµπιστο- 
σύνης ίνα αναβάλη και την εις Κεφαλλη- 
νίαν επάνοδον, ίνα µη [...] επακολουθή- 
σωσιν αποδοκιµαστικαί εκδηλώσεις: απη- 
τήθη δε υπό των συνδίκων και ν᾿ απολο- 
γηθή ο αρχιερεύς»»ξ. Έτσι, ο Κουτούβα- 
λης δεν τόλμησε να επιστρέψει ποτέ πλέ- 
ον στην Κεφαλλονιά και έμεινε για πέντε 
χρόνια στη Ζάκυνθο, έως ότου έφυγε από 
τα Επτάνησα. 

Σε επιστολή την οποία παραθέτει ο Γ. 
Αλισανδράτος και απευθύνεται στον αρ- 
χιεπίσκοπο επιτιµώντας τον γιατί στρά- 
φηκε εναντίον του Κοσµά, ο συντάκτης 
της αναφέρει ότι αυτός μιλούσε δύο Φφο- 
ρές την ηµέρα, ο ἴδιος παρακολούθησετις 
διδαχές του τέσσερις φορές, ενώ σε µία 
από αυτές μέτρησε ο ίδιος το πλήθος, που 
αριθμούσε 4.000 άτοµα”. 

Έτσι, έφυγε µε καῖκι, ακολουθούμενος 
απὀ κληρικούς και λαϊκούς, και στις 123 
]ουλίου έφθασε στην Κέρκυρα. Οι ενετικές 
αρχές και οι εγχώριοι «ευγενείς» ήθελαν 
να εμποδίσουν την απὀβασή του, αλλά, 
επειδή χιλιάδες Κερκυραίων τον περίµε- 
ναν στην παραλία, αποφάσισαν να επιτρέ- 
Ψουν µόνο µία ομιλία του. Ακολουθούµε- 
νος απὀ ένα τεράστιο πλήθος, παρουσι- 
άστηκε στον προβλεπτή στο Κάστρο και 
εν συνεχεία µίλησε στο Μαντούκι. Επει- 
δή εστράφη εναντίον των αρχόντων και 





37 Άρτεμις Ξανθοπούλου-Κυριακού, Ο Κοσμάς 
ελ 6,Π., σσ. 26-39. 

των Εβραίων, στρατιώτες και µπράβοι ὁρ- 
µησαν εναντίον του και σχίστηκε το που- 
κάμισό του, το οποίο φύλαξαν οι χωρικοί 
και, σύµφωνα µε την παράδοση, σχισµένο 
και µατωμένο βρίσκεται στον ναό του Αγί- 
ου Γεωργίου, στο εικονοστάσι του Αγίου 
Κοσμά «, Ο πρεβεδούρος τον έδιωξε από 
το νησί µε συνοδεία στρατιωτών για τους 
Αγίους Σαράντα”. Σημειώνει στα χειρό- 
γραφά του ο σύὐγχρονός του χρονικογρά- 
φος Νικόλαος Αρλιώτης: 
Τῇ 13 Ἰουλίου ἔφθασεν ὁ ἀσκητὴς Κο- 
σμᾶς, [...]. Πλῆθος λαοῦ ἔδραμεν ὅπως 
ἴδῃ αὐτόν, ὅτε ἐξῆλθεν εἰς τὴν πόλιν, το- 
σοῦτον δὲ φανατισμὸν διήγειρεν ἡ πα- 
ρουσία αὐτοῦ, ὥστε κατὰ τὴν ἑπομένην 
νύκτα ἀπεπέμφθη ὑπὸ τῆς Κυβερνήσε- 
ως, τὸ δὲ κοµίζον αὐτὸν πλοιάριον συ- 
νωδεύθη μέχρις ἱκανῆς ἀποστάσεως ὑπὸ 
δηµοσίας λέμβου, ἵνα μὴ λαθραίως ἀπο- 
βιβασθῇ εἴς τινα παραλίαν τῆς νήσου””. 
Οι Βενετοί είχαν οργανώσει ολόκληρο 
σύστηµα παρακολούθησης µε κατασκό- 
πους -- ανάμεσά τους και οι αδελφοί Αν- 
δρέας και Δημήτριος Μαμωνάς. Ανησύ- 
χησαν δε τόσο πολύ, ώστε, σύµφωνα µε 
απόφαση που πάρθηκε στις αρχές του 
1778, µετά απὀ πρόταση των Ιπαιἱς{οτί 
ἆἱ οίαΐο, είχαν αποφασίσει να τον εξου- 
δετερώσουν ακόµα και µε δολοφονία. Ο 
Ανδρέας Μαμωνάς φαίνεται ότι είχε ανα- 
λάβει αυτό το έργο (ζοἱ ΠπἹεΖ7ο ἀεὶ ποίο 
ΜαπΙπΙπΠα), το οποίο όµως δεν μπόρεσε 
να εκπληρώσει, εξ αιτίας της προστασίας 
που προσέφερε στον Άγιο η παρουσία του 
κόσμου. Ίον Μάιο του 1779 ο (αἰβεοπιο 





3 Μ. Μαμασούλα, Ο βίος..., ό.π. 

Ναηπί (Γενικός Προβλεπτής Θαλάσσης, 
στην Κέρκυρα) αποφάσισε την προσω- 
ρινή αναβολή των σχεδίων εξόντωσής 
του», δεδομένου ότι είχε εγκαταλείψει τις 
ενετοκρατούµενες περιοχές, και τρεις µή- 
νες αργότερα, στις 24 Αυγούστου 1779, 
ανέλαβαν οι Εβραίοι και οι Τούρκοι του 
Κουρτ πασά να εκτελέσουν την απόφαση 
τωγ... Ενετών. 

Πάντως, απὀ τη στενή παρακολούθη- 
ση των Ενετών και τα λεπτομερή αρχεία 
που διατηρούσαν γνωρίζουμε µελεπτομέ- 
ρειες τη διαδροµή και τη δράση του Πα- 
τροκοσµά τα τελευταία αυτά χρόνια, κατά 
τα οποία και κορυφώνεται η δράση του. 

Έτσι, λύθηκε Και το μυστήριο σχετι- 
κά µε τις διδαχές του, και αποδεικνύεται 
ότι όχι µόνο τις έγραφε, τουλάχιστον κατ 
αυτή την περίοδο, αλλά και ότι αντίγρα- 
φά τους διαβάζονταν απὀ τους µαθητές 
του σε άλλες περιοχές. Πράγματι, οι Ενε- 
τοί, χάρη στον ζήλο του Ανδρέα Μαμµωνά, 
κατάφεραν, στις αρχές του 1779, να προ- 
μηθευτούν ένα χειρόγραφο µιας διδαχής 
του, «οἨε {1 {ογπ]αίο ἆαἰ Πηοςίτο «δἱο5εΓο 
0οδπια» (24-2-1779), και να εμποδίσουν 
την κοινοποίηση του κειµένου στις εκ- 
κλησίες της Πρέβεζας”. 

Από τα βενετικά έγγραφα γνωρίζου- 
µε το πἐρασµά του απὀ την περιοχἠ τῆς 
Πρέβεζας και τα χωριά Λούρο, Φλάμπου- 
ρο και Μαύρο Μαντήλι, όπου κήρυξε στις 
18 και 20 Απριλίου 1779, σε «έξη χιλιά- 
δες άτοµα» που «τον εἶχαν παρακολου- 
θήσει και τον άκουγαν». Εκεί τον επισκέ- 
φθηκε και ο Κερκυραίος κόμης --και επί- 
δοξος δολοφόνος του- Μαμωνάς, που 





“5 Ἠσᾳνθοπούλου, ό.π., σσ. 49-51. 

α Βανθοπούλου, ό., σσ. 59, 96. Σώζεται µάλι- 

έμεινε µαζί του τρεις µέρες και στην Ἐκ- 
θεσή του προς τον Έκτακτο ΠΠροβλε- 
πτή της Λευκάδας, Μοροζίνι (5εσαςήαπο 
Μοτοςἰπ!), σημειώνει: «Τα κηρὐγματά του 
δεν έχουν άλλο θέµα ει µη να προτρέπουν 
τον λαόν εις το να ευεργετή τας εκκλησί- 
ας και να ιδρύη εις όλα τα χωριά σχολεία 
διά τα παιδιά, όπως έγινε µε την Πρέβρε- 
ζαν». «Έχει αναμφισβητήτως µέγα τάλα- 
ντον και µεγίστην παιδείαν και ζη µε µε- 
γάλας στερήσεις»». 

Ο Μοροζίνι, µε τη σειρά του, αναφέρει 
στις 2 -5-Ι1779 στον Νάνι: «Τελευταίως, ο 
καλόγηρος ούτος υπέβαλεν εις τους πολυ- 
αρίθµους ακροατάς του την πρὀτασιν περί 
ιδρύσεως σχολής όπου να διδάσκονται τα 
γράμματα εις τα παιδιά των πτωχών οικο- 
γενειών και τοσούτον ενθουσίασε µε την 
ευγλωττίαν του το ακροατήριον, ώστε 
εντός βραχυτάτου διαστήματος κατώρθω- 
σε να συλλέξη περί τας δέκα χιλιάδας γρο- 
σίων εις µετρητά, εις πράγµατα και ασηµι- 
κά, τα οποία έφερον µαζί των οι ακροαταί 
του, αμφοτέρων των φύλων»ή σενέα ανα- 
φορά στις 7 Μαΐου αναφέρει ότι μάζεψε σε 
ελάχιστο χρονικό διάστηµα τριών ηµερών 
10.000 γρόσια σε μετρητά και ασηµικά για 
την ἱδρυση σχολής «ὅπου νὰ διδάσκωνται 
τὰ γράµµατα τὰ παιδιὰ τῶν πτωχῶν οἰκο- 
γενειῶν». Οι Ενετοί, πάντως, δεν τον άφη- 
σαν να πλησιάσει στην Πρέβεζα ούτε να 
µπει στο φρούριο της Πάργας”. 

Εξάλλου, ο ίδιος ο Γενικός Προβλε- 
πτής Θαλάσσης ενημέρωσε σχετικά απὀ 
την Κέρκυρα τη Γερουσία στη Βενετία, 
σημειώνοντας πως οι οπαδοί του Κοσμά 
έφεραν ειδικά διακριτικά (λευκούς µάλ- 





3 Κων. Δ. Μέρτζιος, «Τὸ ἐν Βενετίᾳ Κρατικὸν 
Ἀρχεῖον», ΗΧ, 15 (1940), σσ. 6-10. 


46Κ. Δ. Μέρτζιος, «Τὸ ἐν Βενετίᾳ...», ό.π., σσ. 5-6. 
Κ.Δ. Μέρτζιος, «Τὸ ἐν Βενετίᾳ...», ό.π., σσ. 5-12. 

λινους σκούφους, κομπολόγια και σταυ- 
ρούς), ενώ τον ακολουθούσαν πέντε 
ἐµποροιπου τα πουλούσαν”. 


Οι Ἰούρκοι 
και οἱ σχέσεις του µε τους κλέφτες 
Ἡ δράση καιτο κήρυγµατου Πατροκοσµά 
μεταβάλλονται πλέον σε ένα αναµορφω- 
τικό και εθνικό κίνηµα, που συγκλονἰ- 
ζει κυριολεκτικά τις δυτικές και βορειο- 
δυτικές εσχατιές του ελληνισμού. Καθό- 
λου τυχαία, εξάλλου, οι εχθροί του πολ- 
λαπλασιάζονται και εν τέλει διαγκωνίζο- 
νται μεταξύ τους για το ποιος απ᾿ όλους 
θα τον εξουδετερώσει. Ο ίδιος προσπαθεί 
να αποφύγει κάθε ανοικτά επαναστατικό 
κήρυγμα και αναφέρεται µόνο υπαινικτι- 
κά στο «ποθούμενον» της εθνικής απε- 
λευθέρωσης. Π αυτό, τουλάχιστον ανοι- 
κτά, καλείτους ακροατές του να είναι νο- 
µοταγείς Και να πληρώνουν τους φόρους 
τους, ρίχνοντας το βάρος στην παιδεία 
και την ηθικοποίηση της ζωής. 
Ὁμοίως νὰ χαίρεσθε καὶ νὰ εὐφραίνεσθε 
ὅταν πλερώνετε τὰ χρέγια σας, τὰ χαρά- 
τσια σας, τὲς δεκατίες σας, διατὶ καθὼς 
οἱ Μάρτυρες ἔχυσαν τὸ αἷμά τους καὶ 
ἀγοράσαν τὸν Παράδεισον καὶ οἱ Ἀσκη- 
ταὶ μὲ τὴν ἀσκητικήν τους ζωήν, ἔτσι καὶ 
οἱ χριστιανοὶ μὲ τὰ ἄσπρα ὁποῦ δίνουν 
τὴν σήμερον μὲ ἐκεῖνα ἀγοράζουν τὸν 
Παράδεισον΄”. 
Ἡ στάση του απέναντι στους Τούρκους 
εἶναι στάση νομιμοφροσύνης αλλά και 
περιφρόνησης ταυτόχρονα, έως ότου ἑλ- 
θει η ώρα του «ποθουµένου»: 
Ἄξιος ἦτον ὁ Τοῦρκος νὰ ἔχῃ βασίλει- 
ον; Ἀλλὰ ὁ Θεὸς τοῦ τὸ ἔδωκε διὰ τὸ 
καλόν µας. Καὶ διατί δὲν ἤφερεν ὁ Θεὸς 





5 Πανθοπούλου, ό.π., σ. 112. 


ΦΔιδαχή Ε΄, στο ]. Μενούνος, ό.π., σ. 187. 


Ἡ παράδοσή του λαϊκού φωτισμού και ο Κοσμάς Αιτωλός 





ἄλλον βασιλέα, ποὺ ἦταν τόσα ῥηγάτα 
ἐδῶ κοντὰ νὰ τοὺς τὸ δώσῃ, µόνον ἤφε- 
ρε τὸν Τοῦρκον, µέσαθεν ἀπὸ τὴν Κοκκί- 
νην Μηλίαν καὶ τοῦ τὸ ἐχάρισε; Ἠξερεν 
ὁ Θεός, πὼς τὰ ἄλλα ῥηγάτα μᾶς βλά- 
πτουν εἰς τὴν πίστιν, καὶ ὁ Τοῦρκος δὲν 
μᾶς βλάπτει. Ἄσπρα δῶσ'΄ του καὶ καβαλ- 
λίκευσέ τον ἀπὸ τὸ κεφάλι. Καὶ διὰ νὰ 
μὴ κολασθοῦμεν, τὸ ἔδωσε τοῦ Τούρκου, 
καὶ τὸν ἔχει ταὐτὸν Θεὸς τὸν Τοῦρκον 
ὡσὰν σκύλον νὰ μᾶς φυλάῃ...' 
Αυτή η περιφρονητική νομιμοφροσύνη, 
όπως υπογραμμίζει και ο Μάρκος Γκιό- 
λιας, έχει ως ιστορικό υπόβαθρο την 
«απόλυτη πίστη του στην πνευματική 
ανωτερότητα του χριστιανισμού». Συ- 
γκρίνοντας τον χριστιανικό ηθικό νόµο 
µε τον ισλαμικό, έλεγε: «Ὁ νόμος ὁ φυ- 
σικὸς εἶναι τῶν Ἑβραίων, ὁ σαρκικὸς τῶν 
Τούρκων καὶ ὁ πνευματικὸς τῶν Χριστι- 
ανῶν»»]. Ανάλογη είναι η σύγκριση που 
έκανε επιγενέστερα και ο «ανώνυμος» 
της Ἑλληνικής Νομαρχίας: «Ἡ θρησκεία, 
τὸ Εὐαγγέλιον τοῦ Χριστοῦ κατασταίνει 
τοὺς ὀπαδούς του φιλευσπλάγχνους, φι- 
λοξένους καὶ συμπαθητικούς. Ἡ ἑβραί- 
κἡ θρησκεία κάµνει τὸν λαὸν µισάνθρω- 
πον. Ἡ ὀθωμανικὴ τὸν κάµνει αὐτόμα- 
τον»»”. Αντιπαραβάλλοντας τους δύο κό- 
σµους, µωαμεθανών και ορθοδόξων, τό- 
νιζε χαρακτηριστικά: «Ἡμεῖς ἐγκράτεια, 
αὐτοὶ ἀπώλεια. ἡμεῖς νηστεία, αὐτοὶ πο- 
λυφαγία: ἡμεῖς παρθενία, αὐτοὶ πορνεία: 
ἡμεῖς δικαιοσύνη, αὐτοὶ ἀδικοσύνη». Το- 
νίζει δε, συνήθως υπαινικτικά, και κά- 





Ἀλιδαχή Ε΄, στο 1. Μενούνος, ό.π., σ. 186. 

3 Μάρκος Γκιόλιας, ο Κοσμµάς..., ὀ.π., σ. 78. 

33 Ανωνύμου του Ἐλληνος, Ελληνική Νομαρχία. 
τοι Λόγος Περί Ελευθερίας, επιµ., σχὀλ., εισαγ. 
ΓΡ. Βαλέτας: Μελετήματα, Ν.Α. Ρέης, Μ. Σιγού- 
ρος, Αποσπερίτης, Αθήνα 41982, σ.214. 

ποτε ανοικτά, την αντίθεσή του µε τον 
Τούρκο -- όσο και µε τον Πάπα. Ο ένας 
αντίχριστος «εἶναι ὁ Πάπας καὶ ὁ ἕτερος 
εἶναι αὐτός, ὀποῦ εἶναι στὸ κεφάλι µας, 
χωρὶς νὰ εἴπω τὸ ὄνομά του: τὸ καταλαμ- 
βάνετε». Αχνοφαίνεται δε στη διδασκα- 
λία του, Και κυρίως στους χρησμούς του, 
η ανοικτή επαγγελία της απελευθέρω- 
σης: «Θὰ ἔρθῃ καιρὸς ποὺ µία γυναῖκα θὰ 
διώχνῃ δέκα Τούρκους μὲ τὴ ῥόκα». «Οἱ 
ἀντίχριστοι θὰ φύγουν καὶ θὰ τοὺς κυνη- 
γήσετε ἕως τὴν Κόκκινη Μηλιά: τὸ πο- 
θούμενον θὰ ἔρθῃ μὲ δυσκολία»Σ. «Αὐτὸ 
µία µέρα θὰ γίνῃ ρωμαίϊκο καὶ καλότυ- 
χος ὅποιος ζήσει σὲ κεῖνο τὸ βασίλειο». 
Ἠ, όπως είπε στη Χιμάρα: «Τὸ ποθούµενο 
θὰ γίνῃ στὴν τρίτη γενεά. Θὰ τὸ ἰδοῦν τὰ 
ἐγγόνια σας»»'. Ο Κοσμάς, παραδόξως, 
τοποθετεί τη στιγµή της απελευθέρωσης 
στον ίδιο περίπου χρονικό ορίζοντα µε 
τον ὀψιμο Κοραή, γύρω στα... 1850. 
Όσο για τις σχέσεις του µε τους ένο- 
πλους Έλληνες και τους κλέφτες, η παρά- 
δοση θέλει τον Κοσμά, που στις περιοδεί- 
ες του ανέβηκε στα ληµέρια των κλεφτών, 
να έχει εγκαθιδρύσει σχέσεις µαζί τους. 
Αναφέρονται σχέσεις του µε τον αρµατω- 
λό και κλεφτοκαπετάνιο Ἰότσκα στα Τρε- 
βενά, όπως και άλλους, χωρίς όµως να δι- 
αθέτουµε στέρεα στοιχεία γι αυτές. Αντί- 
θετα, γνωρίζουμε τις επικρίσεις του στους 
ενόπλους που τον ακολουθούσαν, καθώς 
και στους Σουλιώτες για τη συχνά ληστρι- 
κἠ τους ὁραστηριότητα. Πράγματι, στους 
πρώτους είπε: «ἙἝνα πρᾶγμα σᾶς συµβου- 
λεύω, χριστιανοί µου: Ἂν θέλετε, νὰ µα- 
ζώξετε ὅλοι σας τὰ ἅρματα, νὰ τὰ δώσε- 
τε εἰς τοὺς ζαπιτάδες καὶ νὰ τοὺς εἴπητε: 
Δὲν εἶναι ἐδικά µας. Ἐμᾶς ὁ Χριστός µας 





3ΞΜ. Γκιόλιας, Ο Κοσμάς..., ό.π., σ. 84. 
3 Μ. Γκιόλιας, 0 Κοσμάς..., ὀ.π., σ. 429. 


ΓΙΩΡΓΟΣ ΚΑΡΑΜΠΕΛΙΑΣ 





τὸν σταυρὸν μᾶς ἐχάρισεν νὰ ἔχωμεν καὶ 
ὄχι ἄρματα»”. Όσο για το Σούλι, παρέστη 
στη συνέλευση όλων των Σουλιωτών στον 
Άγιο Δονάτο, και φέρεται ότι τους εἶπε: 
«Σᾶς λυπᾶμαι γιὰ τὴν περηφάνεια, ὁποῦ 
ἔχετε» και, τινάζοντας τα παπούτσια του, 
συνέχισε: «Ίὸ ποδάρι µου ἐδῶ δὲν θὰ ξανα- 
πατήσει. Κι ἂν δὲν ἀφήσετε αὐτὰ τὰ πράγ- 
µατα ποὺ κάνετε, τὴν αὐθαιρεσία καὶ λῃ- 
στεία, θὰ καταστραφῆτε». Ύστερα, κοιτά- 
ζοντας τ᾿ ἁρματα που Ἰχαν κρεµασμένα σ᾿ 
ένα δένδρο, είπε: «Σὲ κεῖνο τὸ κλαρί, ποὺ 
κρεμᾶτε τὰ σπαθιά σας, θαρθεῖ µέρα ποὺ 
θὰ κρεµάσουν οἱ γύφτοι τὰ ὄργανά τους». 
Ωστόσο, ευλόγησε παράλληλα τα βουνά 
του Σουλίου, λέγοντας: «Εὐλογημένα βου- 
νά, θὰ σώσετε πολὺ κὀσμο»5έ. 

Ο Μάρκος Γκιόλιας, ο µαρξιστής βιο- 
γράφος του, υποστηρίζει πως «ο Κοσμάς 
ως πιστός τηρητής της Γραφής δε μπορού- 
σε να υπάρξει µέσα στην εθιµική παράδο- 
ση των κλεφτών. Το άγραφο πολεμικό δί- 
καιο των κλεφτών και η παθητική µορ- 
φή της διδασκαλίας του Κοσμά δεν συµ- 
βιβάζονταν ως κοινή στάση ζωής απένα- 
ντι στον κατακτητή»”. Για να στοιχειοθε- 
τήσει τη θέση του, επιμένει, λανθασμένα, 
ότιο Κοσμάς δεν μπορούσε να έχει συνα- 
ντήσει τον Τότσκα, ο οποίος είχε γεννηθεί 
στα 1770, ενώ στην πραγματικότητα αυ- 
τός βρισκόταν τότε στο απὀγειο της δρά- 
σης του”. Ωστόσο, ο ίδιος λίγο πιο πέρα 





Διδαχή Ε΄, στο ]. Μενούνος, ό.π., σ. 188. 

3Μ. Γκιόλιας, Ο Κοσμµάς..., ὀ.π., σ. 129: Μ. Μα- 
μασούλα, Ο βίος..., ό.π. 

57 Μ. Γκιόλιας, Ο Κοσμµάς..., ὀ.π., σ. 151: Μ. Μα- 
μασούλα, Ο βίος..., ό.π. 

3 Ο Γκιόλιας στηρίζεται αποκλειστικά και πα- 
ραπέµπει σε χρονολόγηση του Κασομούλη [Νι- 
κολάου Κ. Κασομούλη, Ενθυµήµατα στρατιωτι- 
κά τής Επαναστάσεως των Ελλήνων 1521-1533: 

σημειώνει, σε αντίθεση µε την αρχική του 
απόφανση: 
Αλλά κι ο Κοσμάς απὀ µιαν άποψη θα 
πρέπει να θαύμαζε μάλλον τους κλέφτες. 
Αυτοί εἶταν οἱ πιο άτροµοι και οἱ πιο συ- 
νεπείς στην πίστη τους. Παράδειγμα κλέ- 
φτη δεν υπάρχει που να λιποψύχησε και 
ν᾿ αρνήθηκε την πίστη του, ακόµα και 
κάτω απὀ τα φριχτότερα βασανιστήρια. 
Ἐξισλαμισμός κλέφτη σε όλη την τουρ- 
κοκρατία δεν αναφέρεται οὗτε ένας”. 
Και επειδή κατά την τελευταία, ιδιαίτερα, 
περίοδο της δραστηριότητας του Κοσμά 
πυκνώνουν στις διδαχές και τις προφη- 
τείες του οι αναφορές στο «ποθούµενον», 
οι επικριτικές αποστροφές εναντίον των 
Τούρκων, ακόµα και οἱ αναφορές στη ση- 
µασία των όπλων, ο Γκιόλιας παραδέχεται 
µε αφοπλιστική ειλικρίνεια: 


Δεν εἶταν ο Κοσμάς που επηρέασε µε τη 
διδασκαλία τουτους κλέφτες, αλλά αυτοί 
Κυρίως τον επηρέασαν πιο πολύ. Κάτω 
απὀ την ανήσυχη ατµὀσφαιρα του κλε- 
φταρματολισμού η διδασκαλία του χει- 
ραφετήθηκε σε ορισμένα σηµεία. Μέσα 
σ’ εκείνον τον κόσµο του ηρωϊσμού και 
της παλικαριάς αρχίζουν να τον απασχο- 
λούν και απελευθερωτικές έννοιες, αν 





προτάσσεται ιστορία του Αρματωλισμού, Αθή- 
να 1939, τ. Α’, σ. 16], που στο σύντομο σηµεί- 
ωμά του για τον Ἰότσκα παραθέτει τις χρονολο- 
γίες «1770-1804 ή 1810», χωρίς καμιά διευκρἰ- 
νιση. Ωστόσο, ο Α. Βακαλόπουλος παρουσιά- 
ζει τη δράση του Ἰότσκα κατά τα Ορλωφικά (Κ. 
Ῥακαλόπουλος, ΙΝΕ, τ. Δ΄, Θεσσαλονίκη 1973, 
σσ. 299-400), ενώ ο ]. Δαμπρίδης περιγράφει την 
εκτέλεσή του µε τσεκούρι στα Δερβίζιανα από 
τον δήµιο του Κοσµά, Κουρτ πασά (1. Δαμπρί- 
δου, Ἠπειρωτικά Μελετήματα, Κουρεντιακά και 
Ἰσαρκοβιστιακά, τχ.2, Αθήνα 1888, σσ. 69-70).Ο 
Πκιόλιας παρασύρεται σε ένα αστήρικτο συµπέ- 
ρασμα, µε βάση µια λανθασμένη χρονολόγηση. 
3Μ. Γκιόλιας, Ο Κοσµάς..., ὁ.π., σ. 153. 


Ἡ παράδοσή του λαϊκού φωτισμού και ο Κοσμάς Αιτωλός 





και τα λόγια του εξακολουθούν να έχουν 
έναν αχνό κι αξεκαθάριστο χρησµολογι- 
κὀ χαρακτήρα. Από τη γνωριμία του µε 
τους κλέφτες άρχισε ο ἰδιος να μιλάει 
γενικά για το «ποθούμενον» και να λέει 
στους ραγιάδες πως η εργασία του «ανή- 
κει στο γένος». Τότε πιο πολύ ευλογεί τα 
βουνά και βλέπει πως το ντουφέκι είναι 
χρήσιμο και απαραίτητο: «Θὰ σᾶς ζητή- 
σουν τὰ ντουφέκια: νὰ ἔχετε διπλά: νὰ 
δώσετε τὸ ἕνα καὶ νὰ κρατήσετε τὸ ἄλ- 
λο.Ἕνα ντουφέκι ἑκατὸ ψυχὲς θὰ σώσῃς.. 
Ο Κώστας Σαρδελής, εξάλλου, επικρίνο- 
ντας τις απόψεις του Γκιόλια, σημειώνει, 
προς αντἰκρουσή του, τη μαρτυρία του 
διοικητή της Πάργας στον Γενικό Προ- 
βλεπτή της Κέρκυρας: «Οἱ Ἁγιῶται ἐπῆ- 
γαν εἰς συνάντησίν του ἔνοπλοι, ὡς καὶ οἱ 
Μαργαριτιῶται...»4.. Πρόκειται, λοιπόν, 
είτε για σταδιακή μεταστροφή των απὀ- 
Ψεων του Κοσμά, στην τελευταία περίο- 
δο του κηρύγματός του, εἶτε για απὀκρυ- 
ψή τους πίσω απὀ τον μανδύα της νοµι- 
μοφροσύνης - εξ αιτίας της φύσης του ἑρ- 
γου του, που απαιτούσε την ουδετερότη- 
τα ἡ ακόµα και τη συναίνεση των αρχών. 
Ωστόσο, εξ αντικειμένου, µε το κἠρυγµά 
του, την αντίσταση στους εξισλαμισμούς, 
την επιμονή στη χρήση της ελληνικής 
γλώσσας απὀ τους αλβανόφωνους και 
βλαχόφωνους και, τέλος, τη δηµιουργία 
ενός αληθινού κινήματος που αναµόρ- 
φωνε το ήθος των ραγιάδων, ενσταλάζο- 
ντάς τους την περηφάνεια για την ελληνι- 
κότητα και την πίστη τους, ερχόταν ανα- 
πόφευκτα σε σύγκρουση µε τους Οθω- 
μανούς, ακόµα κι αν ο Κουρτ πασάς τον 
«συμπαθούσε», όπως αναφέρεται. 
Πράγματι, είναι αξιοσημείωτη η εµµο- 





60 Μ. Γκιόλιας, ό.π., σ. 156. 
άΚ. Σαρδελής, Απόκριση στο βιβλίο..., ὁ.π., σ. 9. 

νή του Κοσμά στην παρέμβαση σε περι- 
οχές και χωριά όπου ο ελληνισμός και η 
ορθοδοξία βρίσκονταν εν κινδύνω. Η Μ. 
Μαμασούλα, στη δ.δ. της, έχει καταγρά- 
Ψει µεβάση όλες τις διαθέσιµες πηγές όλα 
τα χωριά και τις περιοχές που επισκέφτη- 
κε. Ἡ περιοχή της Θεσπρωτίας περιλάμ- 
βανε 190 χωριά και γνωρίζουμε πως ο Κο- 
σµάς δίδαξε σε73 απὀ αυτά, ενώ στα 18 οι 
χριστιανοί κάτοικοι είχαν εξωμµόσει (από- 
γονοί τους είναι οι Τσάμῆδες), η δε διδα- 
χή του στόχευε στην ανακοπή ἡ ακόµα και 
την αναστροφή του φαινομένου. Στην πε- 
ριοχή του Δελβίνου, στη Β. Ἠπειρο, όπου 
η χρήση τῆς ελληνικής γλώσσας απειλού- 
νταν µε εξαφάνιση, ο Πατροκοσµάς επι- 
σκέφθηκε τα 49 απὀ τα 118 χωριά της πε- 
ριοχής και ίδρυσε 22 σχολεία! [Αλλά και 
στην περιοχή των Τρεβενών, όπου επισκέ- 
φθηκε τα 23 απὀ τα δΙ χωριά, επέµεινε 
ιδιαίτερα στα 15 χωριά των εξισλαμισθέ- 
ντων ελληνόφωνων «Βαλαάδων»: σεένα, 
µάλιστα, απὀ αυτά, την Ντόβρανη (σήμε- 
ρα Έλατος) δημιούργησε και σχολείο]. 

Σύμφωνα µε τα διαθέσιµα --πάντα ατε- 
λή-- στοιχεία (Μαμασούλα), το 2396 του 
συνόλου των περιοχών που επισκέφτηκε 
στην Ἠπειρο και τα Γρεβενά (επίκεντρο 
της δραστηριότητάς του κατά τα τελευ- 
ταία χρόνια) ανήκαν στη Θεσπρωτία, και 
το 1806 στο Δέλβινο, περιοχές όπου η ορ- 
θοδοξία και η ελληνική παρουσία απει- 
λούνταν άµεσα””. 

Δηλαδή, άσχετα και πέρα απὀ τις ίδιες 
τις αντιλήψεις του Κοσμά, στον απόη- 
χο, μάλιστα, των καταστροφών που εἶχαν 
επισωρεύσει τα Ορλωφικά στους ελληνι- 
κοὺύς πληθυσμούς, και την πιθανή πεποί- 
θησή του πως οι Έλληνες δεν ήταν ακόµα 
σε θέση να κατακτήσουν την ανεξαρτησία 





ϐΣΜ. Μαμασούλα, Παιδεία..., ό.π., σ. 915. 

τους,η δράση του --ενίσχυση της ταυτότη- 
τας, τῆς αυτοπεποίθησης και τῆς παιδείας 
του υπόδουλου ελληνισμού-- τον οδηγού- 
σε σε αντιπαράθεση µε το σύστηµα κυρι- 
αρχίας, είτε επρὀκειτο για τους Ενετούς 
στα Επτάνησα και τα ηπειρωτικά προσαρ- 
τήὴµατά της, είτε τους Τούρκους και τους 
τουρκαλβανούς, είτε για το εμπορικό προ- 
σάρτηµα των κατακτητών, τους Εβραίους 
εμπόρους. Π αυτό και αποτελεί οργανικό 
στοιχείο της ελληνικής αναγέννησης και 
του φωτισμού του Τένους, και αναπόφευ- 
κτα συνδεόταν και µε τις ίδιες τις ένοπλες 
δυνάµεις του Γένους, τους κλεφταρματω- 
λούς, ἡ προκαλούσε εν τέλει την ενίσχυσή 
τους. Εξάλλου, µερικά χρόνια αργότερα, 
και οι Κολλυβάδες μοναχοί, ενώ αντιτά- 
χθηκαν ανοικτά στα επαναστατικά μηνύ- 
µατα της Γαλλικής Επανάστασης και τους 
«γαλλόφρονες» διαφωτιστές και επανα- 
στάτες, την ίδια στιγµή αναδείκνυαν την 
ελληνορθόδοξη ιδιαιτερότητα, µε τη «φι- 
λοκαλική αναγέννηση», και την ανειρή- 
νευτη αντίθεση µε τον Τούρκο κατακτη- 
τή, όχι απλώς προβάλλοντας το παρά- 
δειγµα των νεομαρτύρων, αλλά και προε- 
τοιµάζοντας οι ίδιοι τους μάρτυρες για το 
υπέρτατο μαρτύριό τους στο Άγιον Όρος 
και αλλούς, 


Οι πρὀδροµοί του 
Όπως σημειώνει ο Μάρκος Γκιόλιαςό’, ο 


Κοσμάς υπήρξε γέννημα µιας περιοχής 
µε ιδιαίτερα χαρακτηριστικά, που κατά 





3 Οι περισσότεροι νεομάρτυρες προετοιµάζο- 
νταν ηθικά και πνευματικά για το διάβηµά τους 
επἰ µήνες απὀ τους πνευματικούςτους, κατ εξο- 
χήν στο Άγιον Όρος, και οι Κολλυβάδες µονα- 
χοί πρωτοστατούσαν σε αυτή την προετοιμασία. 


6Μ. Γκιόλιας, «Οι λειτουργίες ...», ό.π.' Μ. Γκιό- 
λιας, Ο Κοσµάς..., ὁ.π. 

κάποιο τρόπο προδιέθεταν και προετοί- 
µασαν τη δράση του. Ἡ περιοχή τῆς Δι- 
τωλοακαρνανίας και της Ευρυτανίας, απ’ 
όπου καταγόταν και εἶχε πραγµατοποιή- 
σειτις σπουδές του, δεν ήταν µόνο εξαι- 
ρετικά φτωχή, αλλά αποτελούσε, παράλ- 
ληλα, το επίκεντρο µιας αυτόκεντρης οι- 
κονοµικής και εκπαιδευτικής δραστηριό- 
τητας. Εδώ ο Ευγένιος Γιαννούλης και ο 
μαθητής του Αναστάσιος Ιόρδιος εγκαι- 
νίασαν µια εκπαιδευτική πρόταση, ταυ- 
τόχρονα ριζωµένη στην παράδοση και 
ανοικτή στα νεωτερικά ρεύματα. Εδώ θα 
ανδρωθεί ο συγγραφέας του σηµαντικώ- 
τερου έργου για την τέχνη της ζωγραφι- 
κής, ο Διονύσιος εκ Φουρνά: 
Ἡ προϊστορία των Διδαχών του Κοσμά 
ξεκινάει απὀ την αγραφιώτικη παρά- 
ὅοση. Πρόδρομός του στον τοµέα της 
ἱδρυσης σχολειών στάθηκε ο Ευγένιος 
Γιαννούλης. Οι εκλαϊκευτικές αρχές του 
Λούκαρι, όπως τις μεταφύτεψε και τις 
καλλιέργησε στη Ρούμελη ο Ευγένιος 
Γιαννούλης, είχαν και στον Κοσμά κλη- 
ρονομηθεί από τους διαδόχους του. ο 
Ευγένιος Γιαννούλης είναι ο πρώτος που 
διαμόρφωσε κι ανάπτυξε το εκλαϊκευτι- 
κὀ διδαχτικό κίνηµα στη Στερεά Ελλάδα. 
Από τις Σχολές των Αγράφων που {δρυ- 
σε οίδιος, αναδείχτηκαν λόγιοι, συγγρα- 
φείς, σχολάρχες, δεσποτάδες, ζωγράφοι, 
ένας ολόκληρος κόσμος γαλουχηµένος 
έμμεσα µετις ιδέες του Λούκαριό. 
Καθόλου τυχαία, ο µαθητής του Κορυδα- 
λέα Ευγένιος Παννούλης (1595-1652)6, 





ϐΣΜ. Γκιόλια, Ο Κοσµάς..., ό.π., σσ. 300-301. Βλ. 
και Μ. Γκιόλια, «Ο λαϊκός διαφωτισμός στην 
τουρκοκρατούμενη Ευρυτανία», ΡΗ 3 (1959), 
σσ. 101-108. Βλ. επίσης ΠΠ. Ι. Βασιλείου, «Η αγι- 
ογραφική τέχνη και οι ζωγράφοι της στην Ευρυ- 
τανία», Ζυγός, τχ. 25 (1957), σσ. 19-24. 

δΡλ. Σπ. Λάμπρος, «Βίος Ευγενίου του Αιτωλού 

που είχε συνταχθεί µε τον Κύριλλο Λού- 
καρι στη µεγάλη διαμάχη του 173)αι., θα 
εγκαταλείψει την Πατριαρχική Ακαδη- 
µία, προτιμώντας την επιστροφή στα πά- 
τρια και τη δηµιουρχία των περίφηµων 
σχολών του Καρπενησίου και των Βραγ- 
γιανώγ, όπου αργότερα θα φοιτήσει και ο 
Κοσμάς. Ο Ευγένιος καταγόταν απὀ φτω- 
χἠ οικογένεια του ορεινού Απόκουρου 
της Ναυπακτίας, πατρίδας και του Κο- 
σµά. Αφού έµαθε τα πρώτα γράµµατα στη 
Μονή Ἰροβάτου, στα Άγραφα, και εχρίσθη 
διάκονος στη Μονή Ἰατάρνας, στη συνέ- 
χεια περιπλανήθηκε στο Άγιον Όρος, τα 
Ἱεροσόλυμα, το Σινά, την Αίγυπτο, όπου 
το 1619 χειροτονήθηκε πρεσβύτερος από 
τον Κύριλλο Λούκαρι. Εν συνεχεία, επέ- 
στρεψε στα Άγραφα, τα Τρίκαλα, και τη 
µονή Τροβάτου, για να βρεθεί στην Κε- 
φαλλονιά κοντά στον Παἴσιο Μεταξά, και 
για έξι χρόνια στη Ζάκυνθο µε τον Θεό- 
φιλο Κορυδαλέα. Όταν ο Θεόφιλος µετε- 
κλήθη από τον Κύριλλο στην Πόλη, πήρε 
µαζί του τον Ευγένιο και συγκατοικούσαν 
για τέσσερα χρόνια (1634-1638). Στην 
Πόλη, µετά τη δολοφονία του Κυρίλλου 
Λουκάρεως, ο Γιαννούλης θα αποσχηµα- 
τιστεί το 1639 απὀ τον Κύριλλο Β΄ Βεροί- 





υπό Αναστασίου Τορδίου», Νέος Ελληνομνήμων, 
τ.Δ΄, τχ. 1, Αθήνα 1907, σσ. 27-80: Π.Κ. Βλάχος, 
Ευγένιος ο Αιτωλός και το φερώνυμον ελλήνομου- 
σείον, Πνευματικόν Κέντρον Καρπενησίου, Αθή- 
να 1976: Σύναξις. Ευγένιος Αιτωλός και η εποχή 
του, όπ.. Τ. Γριτσόπουλος, «Αναζήτησις της προ- 
σωπικότητος Ευγενίου Γιαννούλη του Αιτωλού 
ως διδασκάλου», Σύναξις, ὀ.π., σσ. 75-136: Πάνος 
1. Βασιλείου, Ο μεγάλος διδάσκαλος του Ιένους 
Ευγένιος Παννούλης ο Αιτωλός και οι σπουδαιότε- 
ροι µαθητές των Σχολών των Αγράφων, εκδ. Βασι- 
λόπουλος Στέφανος, Αθήνα 1985: Γιάννης Β. Κα- 
ρύτσας, Ο1 ΑΙπωλοί διδάσκαλοι, Ευγένιος Παννού- 
λής, Αναστάσιος Ιὅρδιος, Χρύσανθος ο Αιτωλός. Η 
εποχή τους και το έργο τους, Αθήνα 2002. 

ας, εξ αιτίας ακολουθίας που συνέγραψε 
για τον θάνατο του Λούκαρι, αλλά ο δι- 
ἀδοχός του Παρθένιος Α΄ ο Γέρων θα τον 
αποκαταστήσει. 

Ο Ευγένιος ακολούθησε τον Κορυδα- 
λέα στην Άρτα και διηύθυνε την τοπική 
Σχολή, ενώ αµέσως µετά δίδαξε στη Σχολή 
του Αιτωλικού και το Μεσολόγγι. Όμως, 
ο Κρητικός Πόλεμος και οι συνέπειές του, 
μας πληροφορεί ο βιογράφος του και µα- 
θητής του Αναστάσιος Ιὅρδιος, τον υπο- 
χρέωσαν γύρω στα 1644 να στραφεί προς 
το ασφαλέστερο Καρπενήσι, όπου ανήγει- 
ρε τον ναό της Αγίας Τριάδας και «Φρο- 
ντιστήριον εἰς καθηγητῶν καὶ φοιτητῶν 
διατριβήν», όπου συνέρρεαν µαθητές από 
όλη την Ἑλλάδα. Μετά απὀ αρκετά χρό- 
για, σε προχωρημένη ηλικία, έφυγε για τα 
γειτονικά Βρανιανά (Βραγγιανά), πατρί- 
δα του Αναστασίου Τορδίου, όπου ίδρυσε 
το περίφημο Ελληνομουσείον. Κατά την 
εγκατάστασή του στα Βρανιανά, γράφει 
σε φιλοπαίγμονα επιστολή του: 

Ἐκατοικήσαμεν τώρα [...] εἴς τι χωρίον 
τῶν Ἀγράφων λεγόµενον Μεγάλα Βρα- 
νιανά [...]. συνασκοῦμεν μετ ὀλίγων 
ἀδελφῶν σπουδάζοντες Φφιλοπόνως τὸ 
γνῶθι σαυτὀν, µάθηµα πολλῶν καλῶν 
περιεκτικόν. [...] Γείονες δὲ ἡμῖν οὐ 
µόνον οἱ ἄνθρωποι ἀλλὰ τὴν μὲν νύ- 
κτα συµψάλλουσιν ἡμῖν καὶ οἱ µηλοφό- 
νοι καὶ ἀγριόθυμοι λύκοι καὶ ἄρκτοι αἱ 
στυγερώταται, σὺν τούτοις δὲ καὶ τῶν 
ἀλωπέκων πλῆθος, τὴν δὲ ἡμέραν ἐπι- 
σκιάζουσιν ἡμᾶς οἱ γῦπες καὶ οἱ ἰκτῖνοι 
κορῶναί τε καὶ οἱ κόρακες. Ὀρῶμεν δὲ 
τὸν ἥλιον ὡς ἀπὸ κάπνης [...]. 

ΣΊτος δὲ καὶ σταφυλἠὴ καὶ τὸ γλυκε- 
ρώτατον σῦκον καὶ ἄλλα τούτοις πα- 
ρόµοια εἶναι εἰς ἡμᾶς µυθικἡ µακαρία: 
κράµβη δὲ ἡμῖν ἐστιν ὁ πᾶς βίος, κράµβη 
ἑψητή, κράµβη ταριχευτή, κράµβη μετὰ 
ὕδατος καὶ ἁλῶν, ἣν καὶ ἁρμίαν ἡ χυδαία 

ὀνομάζει φωνή: [...] παγκράµβιος ἡμῖν, 
φεῦ, ὁ παρὼν βίος, βατράχοις καὶ κά- 
µπαις ὅμοιος [...]. Ἰόσα γοῦν κακὰ προ- 
ξενάει εἰς ἡμᾶς τὸ κακὸν τοῦτο λάχανον, 
ἡ κράµβη, ὅτι μᾶς ἔκαμε τώρα καὶ τῶν 
ἀλόγων ζώων ἀλογωτέρους διὰ τὴν ποι- 
κίλην καὶ συχνοτέραν αὐτῆς µετάληψιν: 
καὶ οὐδὲ τὸν παλαιὸν καὶ σοφὸν εὖλα- 
βούμεθα λόγον τὸν λέγοντα «δὶς κράµ- 
βη θάνατος». 
Ο Ευγένιος Γιαννούλης ταξίδευε ακατά- 
παυστα µέχρι την ώριµη ηλικία του και 
συμμετείχε στις µεγάλες πνευματικές και 
θρησκευτικές συγκρούσεις της εποχής 





7. «Εγκατασταθήκαμε τώρα σ᾿ ένα χωριό των 
Αγράφων που το λένε Μεγάλα Βρανιανά [...]. 
Ασκητεύουµε μαζί µε λίγους αδελφούς, έχοντας 
για σπουδή µας την αυτογνωσία, που εἶναι ένα 
από τα σπουδαιότερα µαθήµατα στον άνθρωπο. 
Γεω] Γείτονές µας δεν εἶναι µόνο οι άνθρωποι, αλ- 
λά τη νύχτα ψάλλουν µαζί µας και οιπροβατοφά- 
γοι άγριοι λύκοι, οἱ αποκρουστικές αρκούδες και 
μαζί πλήθος αλεπούδων. Την ηµέρα µάς σκιάζουν 
οι γύπες και τα γεράκια, οἱ καρακάξες και τα κο- 
ράκια. Τον ήλιο τον βλέπουμε σαν µέσα από κα- 
πνό, Και μάλιστα µετά τις 11 ἡ 12 το μεσημέρι, 
τότε που και αυτοί ακόµα οι ασκητές θέλουν κάτι 
να φάνε. Ο ουρανός φαίνεταιλίγο αλλά σε διάµε- 
τρο όχι μεγαλύτερη απὀ ένα αλώνι [...]. Το στάρι, 
το σταφύλι, το γλυκύτατο σύκο και τα παρόμοια 
αποτελούν ἀπιαστο όνειρο. Ἡ ζωή µας ολόκλη- 
ρη είναι σκέτη κράµβη (κραμβολάχανο). Κράµβη 
βραστή, κράµβη διατηρηµένη, κράµβη µε νερό κι 
αλάτι, που ο λαός τη λέει τουρσί. [...] Κραμβο- 
λαχανικός έγινε δυστυχώς ο βίος µας, που μοιάζει 
ίδιος µετων βατράχων και της κάµπιας. Ἰόσο λοι- 
πόν κακό µάς έχει κάνει αυτό το παλιολάχανο η 
κράµβη, που το τρώμε τόσο συχνά, ώστε κοντεύ- 
ουμε να γίνουμε πιο κουτοί κι απ᾿ αυτά τα ἆλο- 
γα ζώα. Και ας µην ξεχνάμε την παροιμία που λέ- 
ει; “δυο φορές λάχανο ίσον θάνατος”»: 1. Ε. Στε- 
φανής -- Νίκη Παπατριανταφύλλου-Θεοδωρίδη 
(επ.), «Ευγενίου Γιαννούλη του Αιτωλού, Επιστο- 
λές. Κριτικὴ έκδοση», ΑΠΘ, ΕΕΦΣ, περ. Β’, Θεσ/ 
νίκη 1992, σ. 112: Γ. Καρύτσας, Οι Αιτωλοί Διδά- 
σκαλοι, ὀ.π., σσ. 197-198. 


του, ως οπαδός και σύντροφος του Κυ- 
ρίλλου Λουκάρεως, καθώς και ως ο πι- 
στότερος φίλος και μαθητής του Κορυδα- 
λέαδὲ, Και όµως, θα έλθει εδώ να εγκατα- 
σταθεί, αρχικώς στο προστατευμένο απὀ 
τη λιμνοθάλασσα Αιτωλικό, και το Μεσο- 
λόγγι, και τελικώς στην «κλειστή» ορει- 
νή Ευρυτανία. Ο Ευγένιος θα ενοφθαλμί- 
σει, έτσι, στα ορεινά Άγραφα το πιο νε- 
ωτερικό πνεύμα τῆς εποχής του, απὀ τον 
Κύριλλο και τον Κορυδαλέα, εγκαινιά- 
ζοντας µια ενδοστρεφή και ταυτόχρονα 
σύγχρονη παιδευτική παράδοση, τέκνο 
της οποίας υπήρξε και ο Κοσμάς. Χαρα- 
κτηριστικές εἶναι οι πηγές που χρησιµο- 
ποιεί στις επιστολές του: «Σαράντα εφτά 
βιβλία των Γραφών, τριανταπέντε τῆς Ελ- 
ληνικής και δύο της Λατινικής Γραμµατεί- 
ας». Μεταξύ των αρχαίων Ἑλλήνων πα- 
ραπέμµπει στους Όμηρο, Διογένη Λαέρτιο, 
Λουκιανό, Αίσωπο, Αριστοφάνη, Ησίοδο, 
Πλάτωνα, Ευριπίδη, Πλούταρχο κ.λπ.»". 
Από τα χέρια του θα περάσουν χιλιά- 





Το ότι ο Ευγένιος συμμετείχε στο Κυριλλικό 
«κόμμα» συνάγεται Και απὀ επιστολή του Κο- 
ρυδαλέα στις 11 Νοεμβρίου 1632 απὀ τη Ζά- 
κυνθο, όπου συστήνει στον Ευγένιο τον Κοµι- 
στή της επιστολής, Νικόλαο Κυριακό, ως άν- 
θρωπο «τοῦ κόμματος τοῦ ἐδικοῦ µας», ο οποί- 
ος θα πληροφορήσει τον Ευγένιο «ὅπως ἔχου- 
σιν οἱ κοινοὶ καὶ φίλοι καὶ ἐχθροὶ καὶ τίνες εἰσί». 
[Βλ. Δον. Μουσούρας, «Σχέσεις Αγράφων και 
Ζακύνθου στα χρόνια του Ευγενίου Γιαννούλη 
και Αναστασίου του Γορδίου», στο, Ο Αναστά- 
σιος Ιὅρδιος και ή περιοχή των Αγράφων (Μεγά- 
λα Βραγγιανά, 25-8-2004), Αθήνα 2005. Πρβλ. 
Ἰωάννης Νερατζής, «Η “Σχολή” του Ανατολικού 
(Αιτωλικού) και το “γλωσσικό ζήτημα”», στο Η 
Σχολή του Αιτωλικού και οι λόγιοι δάσκαλοι των 
Αγράφων στα χρόνια της Ἰουρκοκρατίας (Αιτω- 
λικό, 26-6-2010), Αθήνα 2011, σσ. 170-173. 


ὁ Κώστας Μαρίνος, Θερμιώτικη Ηχώ, φ. 80, 
Μάρτιος-Απρίλιος 2001. 

δες µαθητές, πολλοί από τους οποίους θα 
διακριθούν στο ιερατικό και εκπαιδευτι- 
κὀ πεδίο. Ανάμεσά τους, και δύο σηµα- 
ντικοί οικουµενικοί πατριάρχες, ο Διονύ- 
σιος Δ΄ «Μουσελίµης» (1671-1673, 1676- 
1679, 1682-1684, 1686-1657 και 16593- 
1694), και ο Καλλίνικος Β΄’ ο επονοµα- 
ζόμενος «Ακαρνάν» (1688, 1689-1693, 
1694-1702). 

Ο σημαντικότερος μαθητής, συνεχι- 
στής του έργου του και βιογράφος του, 
υπήρξε ο Αναστάσιος Ιὅρδιος (1654-1729), 
ο οποίος θα εμπεδώσει την εκπαιδευτι- 
κή παράδοση στα Άγραφα. Ο Αναστάσι- 
ος καταγόταν απὀ φτωχούς αγρότες των 
Βραγγιανών, παρακολούθησε τα µαθή- 
µατα του Ευγενίου στο Καρπενήσι και τα 
Βραγγιανά επἰ δώδεκα έτη (1662-1674), 
ενώ το 1676 ο δάσκαλός του τον στέλνει 
για ευρύτερες σπουδές στην Αθήνα, κο- 
ντά στον Ιωάννη Μπενιζέλο και τον ΝΙ- 
κόδήµο Μαζαράκη. Το 1678 θα επιστρέ- 
Ψει στα Βρανιανά (1678-1682), όπου και 
θα χριστεί ιερέας, ενώ µετά τον θάνατο 
του Ευγενίου (1682) θα αναλάβει τη διεύ- 
θυνση της Σχολής. Μετά το 1687 θα κάνει 
δύο πολύχρονα ταξίδια στην Ιταλία: στην 
Πάδοβα και τη Φλωρεντία, και στη Ρώμη, 
όπου θα παρακολουθήσει φιλολογικές, 
θεολογικές, φυσικομαθημµατικές και ιατρι- 
κές σπουδές. Θα διδάξει στο Καρπενήσι 
(1689-1692;:) καιτο Αιτωλικό (1695-1698, 
1701 ἡ 1704 έως 1710), ενώ αµέσως µετά 
θα αναλάβει τη διεύθυνση του «Ἑλληνο- 
μουσείου» στη γενέτειρά του μέχρι τον 
θάνατό του (1711-1729), μολονότι είχε 
προτάσεις να διδάξει σε μεγάλα σχολεία, 
µε µεγάλες αμοιβές’”, διότι, όπως γράφει 





βλ. Γ. Β. Καρύτσας, ΟΙ Αιτωλοί Διδάσκαλοι..., 
ό.π., σσ. 235-236: Κ. Σάθας, Βιογραφίαι των εν 
τοις γράμµασι διαλαμψάντων Ελλήνων απὀ τής 


ο ίδιος, η πατρίδα πρέπει να βοηθηθεί”. 
Ο Αναστάσιος αποτελεί το υπόδειγμα του 
λογίου που θα αρνηθεί «τις τιµές, τα χρή- 
µατα» και τη µεγάλη σταδιοδρομία, για να 
αφιερωθεί στον εγγραμμµατισµό του λαού. 
Γράφει ο Κ.Θ. Δημαράς: 
Τα σχολεία έχουν πολλαπλασιασθεί σε 
όλη την Ἑλλάδα, η ζήτηση των δασκά- 
λων εἶναι µεγάλη και δημιουργείται 
ανάµεσα στις πολιτείες µια άμιλλα που 
εκφράζεται µε πλειοδοσίες στις απολα- 
βές τους. Λίγοι είναι οι λόγιοι που [...] 
μένουν ασυγκίνητοι μπροστά στα κα- 
λέσµατα που τους γίνονται. Σαν τυπι- 
κὀς εκπρόσωπος του είδους αυτού µπο- 
ρεί να μνηµονευθεί ο Αναστάσιος Τόρδι- 
ος, ο οποίος, σπουδασµένος στην Δύση 
την ιατρική, αρνήθηκε τις δελεαστι- 
κές προτάσεις που του έκαναν απὀ τό- 
πους µε προηγμένο πολιτισμό, κι έµει- 
νε στην πατρίδα, τα Βρανιανά, συνεχί- 
ζοντας εκεί το έργο του δασκάλου του, 
του Ευγενίου7.. 
Κατά τον θάνατό του, άφησε µια βιβλιο- 
θήκη µε 4.000 τόμους, αριθµό τεράστιο 
για την εποχή του, και όχι µόνο για τα 
Βρανιανά. Ο Ἱόρδιος είχε µεγάλη παιδεία: 
Ἑκτός απὀ την ελληνική λογοτεχνία και 
γλώσσα γνώριζελατινικά, γαλλικά, (ταλι- 
κά, ενώ παράλληλα, ως αναγεννησιακός 
άνθρωπος, έδειχνε ιδιαίτερο ενδιαφέρον 
για τις φυσικές επιστήµες, την τέχνη, την 





καταλύσεως τής βυζαντινής αυτοκρατορίας µέ- 
χρι τής ελληνικής εθνεγερσίας (1453-1521), Αθή- 
να 1868, σσ. 437-428. 


7ι 


Ἑλ. Αναστάσιος Τόρδιος, Αλλήλογραφία 
(1675-1728), ἐκδ. Χαρίτων Καρανάσιος - Ἰω- 
άννα Κόλια, τ. Α΄, Β’, ΚΕΜΝΕ, Αθήνα 2011: τ. 
Α’, σσ. 20, 233-234, 372, 377, 481-452, 487-458, 
545-546. τ. Β’, επιστ. 463, 568, 569, 571. 


72Κ. Θ. Δημαράς, Ἱστορία τής Νεοελληνικής Λο- 
γοτεχνίας, Γνώση, Αθήνα 12000, σσ. 138-140. 

ιατρική, τη θεολογία. 

Ο Ἱόρδιος, εκτός απὀ την εκτενή επι- 
στολογραφία του και τα άλλα έργατου - 
ανάμεσά τους και τη βιογραφία του Ευ- 
γενίου-- συνέγραψε και ένα κατά το ἡμι- 
συ χρησμµολογικό, ως ερμηνεία της Απο- 
κάλυψης, και κατά το άλλο ήμισυ θεολο- 
γικό έργο, σε γλώσσα προσιτή στο ευρύ- 
τερο κοινό: το Ἐγχειρίδιον καὶ συµπέρα- 
σµα ἐκ τῶν πραγμάτων περὶ τοῦ τίς ἐστιν ἡ 
βασιλεία τοῦ Μοάμεθ καὶ τίς ἐστιν ὁ Ἀντί- 
χριστος. Ο Αστέριος Αργυρίου, που πραγ- 
µατοποίησε την πρώτη κριτική ἐκδοσή 
του”, αναφέρει την ύπαρξη 37 διαφορετι- 
κών χειρογράφων, γεγονός που μαρτυρά 
την εξαιρετική διάδοση ενός έργου που 
στρέφεται όχι µόνο εναντίον του Ισλάμ, 
αλλά και του καθολικισμού (ο «αντίχρι- 
στος» έχει δύο κεφαλές, τον Μωάμεθ και 
τον Πάπα)”. 

Ο Τόρδιος ήταν και ένας ακάµατος ιε- 
ροκήρυκας, που κήρυττε στην Αιτωλία, 
την Ευρυτανία, τη Θεσσαλία, αλλά και 
την Πελοπόννησο, συμβούλευε ιατρικώς 
πολλούς ασθενείς, ακόµα και δι αλληλο- 
γραφίας, προέτρεπε δε συστηματικά στην 
ἱδρυση σχολείων’. Σύμφωνα µετον Βότ]ε 
Κμπῦς, υπήρξε ο απευθείας πρόδρομος του 
Κοσμά και ταυτόχρονα «ο πρώτος, µετά 
τον Σοφιανό, που µετάφρασε συστηµατι- 
κότερα έργα της αρχαίας ελληνικής γραμ- 
µατείας, τα οποία θα μπορούσαν να γνω- 





73 Ακίοτῖος Ατογτίοι, «ΟΗΓ ΛΜοΠαιπεί εί οοηίτε [ες 
Ἱιαίηπς»: π Τγα[ό ἱπόα[ ἆ Απασίασίος (σογᾶϊἰος 
(1656-1729) τε[ἰσίεμχ εί ϱτο[ε5εµΥ στες, δ.δ., 
Στρασβούργο 1968. 


4 Ακίετίος Ατργτίοιι, [μες εχόσὸςσες σγεεηιες ἄε 
ΙΑροεαΏ σε ἃὰ [έροημε {τηε (1453-1521). 
Εσεμίςσε ἆ Ἠπε Πἰδίοίτε ες εοιταη!ς Ιέο]οφίᾳμες 
αἱ δείπ ἆμ ρεµρ]ε (σὸο απεετνἰ, ΕΜΣ, Θεσ/νίκη 
1962, σσ. 210-312. 


75 Κ. Σάθας, Βιογραφίαι ..., ὀ.π., σσ. 437-438. 


στοποιήσουν γνώσεις σχετικά µε τη σκέ- 
Ψψη των αρχαίων Ελλήνων»”,. 

Συνεχιστής τῆς παράδοσης υπήρξε ο 
Θεοφάνης ο «εκ Φουρνά»7; (1701 -1705- 
1784), μαθητής του Τόρδιου στα Βραγγι- 
ανά, που συνέχισε τις σπουδές του στη 
Σχολή Γκιόνμα στα Τιάννενα, µε τον Με- 
θόδιο Ανθρακίτη και τον Μπαλάνο Βασι- 
λόπουλο. Αφού δίδαξε για αρκετά χρό- 
νια στα Βραγγιανά, μετέβη στα Φουρνά, 
όπου ο αγιογράφος Διονύσιος «ο εκ Φουρ- 
νά» είχε δημιουργήσει το 1743 την τοπι- 
κἠ σχολή, όπου δίδασκε µέχρι τον θάνα- 
τό του. Μαθητές του υπήρξαν ο Κοσμάς 
και ο μεγαλύτερος αδελφός του Χρύσαν- 
θος Αιτωλός στα Βραγγιανά, και ο Σέργι- 
ος Μακραίος στα Φουρνά. 

Ο Χρύσανθος, ο μεγαλύτερος αδελφός 
του Κοσμά”, (1714: - Νάξος 1785), ακο- 
λούθησε αρχικώς ανάλογη εκπαιδευτική 
πορεία µε τον αδελφό του Κοσμά, αλλά 
στη συνέχεια πήρε τον δρόµο τῆς λογιο- 
σύνης και της κλασικής εκπαιδευτικής 
δραστηριότητας. Στα Γιάννενα σπούδα- 
σε φιλοσοφία και μαθηματικά µέχρι το 
1744. Ἐν συνεχεία (1752-1756), φοίτησε 
στην Πατριαρχική Ακαδηµία υπό τον Δω- 
ρόθεο Λέσβιο, ενώ το 1758 βρέθηκε στην 





76 Ῥόπε Κπὂς, ΙΗΙδίοίτε ἄε ἰα ΠΠέταίιτε Πέο- 
στεεη µε: ἵνα Ρότίοᾶε Ίηδημεη 1521 (Αεΐία Ὁπί- 
νειαίίαῖς Ὀρσα[επςί), Αἱπιαιαίσί ἃς ἨΝΚςε[!, 
Στοκχόλμη 1962, σ. 48Ι. 

77Βλ. Κ. Θ. Δημαράς, «Θεοφάνους του εξ Αγρά- 
φων, Βίος Διονυσίου του εκ Φουρνά», πρώτη 
δημοσίευση, Ελληνικά, τ. 1’, Αθήνα 1938, επα- 
νέκδ.. Κ. Θ. Δημαράς, Ἱστορικά Φροντίσµατα, τ. 
Α΄, Πορεία, Αθήνα 1992, σσ. 17-61. 

Ἡ παράδοση του λαϊκού φωτισμού και ο Κοσμάς Αιτωλός 





Κέρκυρα για να παρακολουθήσει µαθή- 
µατα του Νικηφόρου Θεοτόκη. Το 1759 
εισήγαγε τον Κοσμά στους κύκλους του 
Πατριαρχείου και τον σύστησε στον πα- 
τριάρχη Σεραφείμ Β΄’, που του έδωσε την 
άδεια να κηρύττει. Ο Χρύσανθος µετά το 
1763 διδάσκει στην Πατριαρχική Ακαδη- 
µία, της οποίας θα γίνει σχολάρχης (1769- 
1773) και θα την αναδιοργανώσει, ενώ, 
στα τέλη του 1773, θα φύγει αιφνιδίως 
για τη ρωσοκρατούμενη τότε Νάξο, όπου 
θα συναντήσει και τον Νικόδηµο Αγιορεί- 
τη”. Το 1775 θα τον επισκεφτεί, κηρύσ- 
σοντας στα «Δουκάνησα», και ο Κοσμάς. 
Στη Νάξο θα δημιουργήσει τη Σχολή του 
Αγίου Γεωργίου, το 1776, και, µαζί µε τον 
νέο μητροπολίτη Παροναξίας Νεόφυτο 
Λαχοβάρη, θα έλθει σε ευθεία σύγκρου- 
ση µετους Καθολικούς, αφαιρώντας τους 
και το μονοπώλιο της εκπαίδευσης. Στη 
Νάξο θα συνεχίσει να διδάσκει µέχρι τον 
θάνατό του, το 1785. 

Επειδή κληροδότησε τη βιβλιοθήκη 
του στη σχολή της Νάξου, γνωρίζουμε το 
περιεχόμενό τῆς και τους πνευματικούς 
προσανατολισμούς και ανησυχίες του κα- 
τόχου της. Το κληροδότηµα περιλάμβανε 
143 τίτλους, εκ των οποίων τα 56 ήταν λα- 
τινικά και ιταλικά βιβλία. Από τα 87 ελλη- 
νόγλωσσα, τα 23 ήταν έργα αρχαίων συγ- 
γραφέων: τα Άπαντα του Πλάτωνος, του 
Δημοσθένους, τέσσερα έργα του Αριστο- 
τέλη, η Ιλιάδα, οι τραγωδίες του Αισχύ- 
λου, τα Άπαντα του Λουκιανού, Ἡρόδο- 
τος και Θουκυδίδης, Ευκλείδης, Ισοκρά- 





121. Κ. Τουμπακάρη, «Ο Άγιος Νικόδημος ο Αγιο- 
ρείτης και ο Χρύσανθος ο Αιτωλός», ΕΕΚΜ, τ. 
ιστ’, 1996-2000: Μιχαήλ Μανωλόπουλος, Ο άγι- 
ος ΝιΙκόδηµος ο Αγιορείτης και ή σχέση του µε την 
Επιστήμη ΠΠρ://εἰκαίοροπ.ΡΙορεροί.στ/2013/06/ 
Ρ]ορ-ροςί 4987.Πίπι! 


149 


της, Ταληνός, Αίσωπος κ.λπ. Από τη βυ- 
ζαντινή και χριστιανική γραμματεία: έργα 
του Συμεών Θεσσαλονίκης, του Μιχαήλ 
Ψελλού, δύο του Ιωάννη Φιλόπονου στον 
Αριστοτέλη (Πρότερα και Ύστερα αναλυ- 
τικά), Μ. Βασίλειος, Βρυέννιος, Συμεών 
Θεσσαλονίκης, η Φυσική του Βλεμμύδου, 
οι Επιστολές του Φωτίου κ.λπ. Από τη µε- 
ταβυζαντινή γραμματεία: περίπου εικοσι- 
πέντε µε τριάντα έργα -- τρία του Κορυ- 
δαλέα, η Λογική και η Φυσική του Θεο- 
τόκη, τα Μαθηματικά Στοιχεία του Ευγέ- 
νιου Βούλγαρι, η Λογική και η Ρητορική 
του Βικέντιου Δαμωδού, η Ρητορική του 
Σκούφου και του Γορδίου, πέντε Ιραμμα- 
Ττικές, το Άνθος Χαρίτων, η Ηθικής Φιλο- 
σοφίας Παράφρασις του Ιώσηπου Μοι- 
σιόδακα, η Ἱστορία της Κίνας και της ]α- 
πωνίας͵, Άλγεβρα, Γεωμετρία, κ.λπ. Παρό- 
τι δεν γνωρίζουμε τους τίτλους των λατι- 
νικών και των ιταλικών βιβλίων, τα ελλη- 
νόγλωσσα αρκούν για να σκιαγραφήσουν 
ένα πνεύμα εγκυκλοπαιδικό, συνδεδεµέ- 
νο τόσο µε την παράδοση, αρχαία και βυ- 
ζαντινή, όσο και τη νεωτερική φιλολογία. 

Ο Διονύσιος ο εκ Φουρνά γεννήθηκε 
γύρω στα 1670 στην ομώνυμη κωμµόπο- 
λη της Ευρυτανίας, όπου και πέθανε µετά 
το 1744. Πατέρας του ήταν ο ιερέας Πα- 
ναγιώτής Χαλκιάς, ενώ σε ηλικία 12 ετών 
έμεινε ορφανός και πήγε στην Κων/πολη 
για να εργαστεί. Σε ηλικία 16 ετών εγκα- 
ταστάθηκε στον Άθω, όπου εκάρη µο- 
ναχός και έγινε ιερομόναχος. Στις Καρυ- 
ές διδάχτηκε την τέχνη της αγιογραφί- 
ας, ενώ εικονογράφησε και τοιχογράφησε 
πολλές μονές και παρεκκλήσια, ἐµπνευ- 
σµένος απὀ την παράδοση του Πανσέ- 
ληνου, τον οποίο πρώτος αυτός μνημο- 
νεύει, και του Θεοφάνη. Από το 1729 έως 
το 1734, µε τη βοήθεια του μαθητή του, 
Κύριλλου του Χίου, έγραψε το περιβόη- 

το Ερμηνεία τής ζωγραφικής τέχνης και αι 
κύριαι πηγαί αυτής. 

Το 1734 εγκαθίσταται στον Φουρνά, 
όπου ασχολήθηκε µε την οικοδόµηση της 
Μονής της Ζωοδόχου Πηγής και τη δη- 
μιουργία σχολείου και εργαστηρίου αγιο- 
γραφικής τἐχνης, τα οποία, κατά τον Σέρ- 
γιο Μακραίο, ο «πολὺς ἐν σοφίᾳ» Θεο- 
φάνης ανέδειξε εν συνεχεία σε σχολή για 
ανώτερες σπουδές. Ἡ σχολή λειτούργη- 
σε µέχρι τον θάνατο του Θεοφάνη (1784) 
και απὀ αυτήν αναδείχθηκαν σπουδαίοι 
διδάσκαλοι και διαφωτιστές του υπόδου- 
λου Γένους», 

Ἡ Ερμηνεία τής ζωγραφικής τέχνης 
και αι κύριαι πηγαί αυτής, ἐργο το οποίο 
ενσωματώνει παλαιότερα ανώνυμα κεί- 
µενα του 16”" και του 17”) αι. και τα συ- 
µπληρώνει, κυκλοφόρησε αρχικά σε φυλ- 
λάδες, συχνά χειρόγραφες, στα διάφορα 
εργαστήρια αγιογραφίας, ενώ, ήδη από 
τα µέσα του 195” αιώνα και µετά, µετα- 
φράζεται και γνωρίζει αλλεπάλληλες εκ- 
δόσεις στα γαλλικά (1845), γερμανικά 
(1855), ρωσικά (1868), παλαιοσλαβικά 
(περ. 1875-1885), αγγλικά (1886), ρου- 
µανικά (1891), ιταλικά (1971), βουλγα- 
ρικά (1976), ιαπωνικά (1999) και σερβι- 
κά (2005). Η πρώτη ελληνική έκδοση κυ- 
κλοφόρησε το 1900, στην Πετρούπολη, 
µε επιμέλεια του Α. Παπαδοπούλου-κε- 
ραµέως, ενώ τα τελευταία χρόνια έχουν 
πραγµατοποιηθει περισσότερες εκδόσεις 
του έργου. 

Αυτή η αναδρομή στο εκπαιδευτικό 
και πνευματικό θαύμα που επιτελέστη- 
κε στην Αιτωλία και την Ευρυτανία --για 
να επικεντρωθεί στα ορεινά Άγραφα- 
για πάνω απὀ έναν αιώνα, και της οποίας 
ύστερο ανάστηµα και δημιούργημα υπήρ- 





δῬλ. Κ. Θ. Δημαράς, «Θεοφάνους...», όπ. 

ξε ο Κοσμάς, µας επιτρέπει να κατανοή- 
σουµε τις πηγές απὀ τις οποίες ανέβλυσε 
η ακάµατη δραστηριότητά του, καθώς και 
τις πνευματικές προκείµενες που διαµόρ- 
φωσαν το ιδεολογικό του σύμπαν. 

Μια τόσο µακρά παράδοση, µε τόσο 
πολλά κοινά στοιχεία --ευρύτητα πνεύ- 
µατος και γνώσεων, µε παράλληλη επικέ- 
ντρωση σε µια λαϊκή παιδευτική και κη- 
ρυγµατική ὁραστηριότητα-- δεν είναι τυ- 
χαία: Αποτελεί συνέπεια της συγκέντρω- 
σης των ελληνικών πληθυσμών, κατ εξο- 
χήν στους ορεινούς όγκους, όπως τα 
Άγραφα, ἡ σε σχετικά απρόὀσιτους χώ- 
ρους -- Αιτωλικό και Νάξος π.χ.. εντάσ- 
σεται στη γενική Κίνηση προς την Ανα- 
γέννηση του Γένους, αλλά θεμελιώνει µια 
διαφορετική παράδοση λογιοσύνης, που 
δεν στρέφεται τόσο στην «υψηλή» παι- 
δεία, όπως θα κάνει ο Ευγένιος Βούλγα- 
ρις ή ο Αδαμάντιος Κοραής, αλλά στο- 
χεύει στις «ρίζες» του λαϊκού σώματος. Ο 
Ευγένιος, ο Ανάστασιος και ο Θεοφάνης 
θεμελιώνουν την εγχώρια παράδοση της 
παιδείας και του κηρύγματος: ο Διονύσι- 
ος ο εκ Φουρνά θα διδάξει τη ζωφραφική 
τέχνη σε αµόρφωτους συχνά καλογέρους 
και αγιογράφους: ο Ευγένιος θα αντιµε- 
τωπίσει τη λατινική προπαγάνδα και ο 
Κοσμάς θα συνδυάσει τη λαϊκή παιδευτι- 
κἠ δράση µετο κήρυγμα και την ανόρθω- 
ση του απειλούμενου ελληνισμού»'. Κα- 
θόλου τυχαία, όλοι, λιγότερο ή περισσό- 
τερο, χρησιμοποιούν τη λαϊκή γλώσσα 
στις επιστολές και την εκπαιδευτική τους 
δραστηριότητα, κατ᾿ εξοχήν δε ο Διονύσι- 
ος και ο Κοσμάς. 





δι Βλ. Μ. Κ. Παρανίκα, Σχεδίασµα, σ. 92. Του ιδί- 
ου, «Αι σχολαί των Αγράφων κατά την 17Η’ 
εκατονταετηρίδα», ΕΦΣΚ 26 (1896), σσ. 2-7. 


Ἡ παράδοσή του λαϊκού φωτισμού και ο Κοσμάς Αιτωλός 





Ο τόπος του 


Τα να σχηματίσει ο σημερινός αναγνώ- 
στης µια πιο ολοκληρωμένη εικόνα αυτής 
της έντονης παιδευτικής και πολιτισμικής 
δραστηριότητας σε ορεινές, ή σχετικά έκ- 
κεντρες, περιοχές του ελληνικού κόσμου, 
θα πρέπει να λάβει υπόψη του ότι η αν- 
θρωπογεωγραφία του ελληνικού κόσμου 
διέφερε ριζικά απὀ τη σηµερινή. Ἰόσο κατά 
τον 173 αι. αλλά ακόµα και κατά τον Ι1δ», 
οι ορεινές και απόκεντρες περιοχές της ελ- 
ληνικής χερσονήσου και των νησιών περι- 
λάμβαναν το σημαντικότερο ποσοστό του 
ελληνικού πληθυσμού και αποτελούσαν 
κέντρο παραγωγικών και εκπαιδευτικών 
δραστηριοτήτων. Έχουμε μιλήσει αναλυτι- 
κά γι αυτή την τυπολογία της εγκατάστα- 
σης των ελληνικών πληθυσμών στη διάρ- 
κεια της τουρκοκρατίας” και το ίδιο ισχύει 
για την Αιτωλοακαρνανία --την ορεινή και 
τις λιμνοθάλασσες- και την Ευρυτανία. 
Στη Ῥούμελη υπολογίζονται σε 132.000 
οι κάτοικοι των ορεινών περιοχών, έναντι 
105.000 των πεδινών- στη Θεσσαλία υπο- 
λογίζονταν σε 200.000 «ορεινούς», ένα- 
ντι μόλις 100.000 «πεδινών»Σ. Οι πεδιάδες 
κατά ένα µεγάλο ποσοστό έµεναν ακαλ- 
λιέργητες και βαλτοτόπια, ενώ στα βου- 
νά αναπτυσσόταν µια ακμαία οικονομική 
δραστηριότητα, κτηνοτροφική και βιοτε- 
χνική κυρίως. 

Τα Άγραφα αποτέλεσαν το πρώτο αρ- 
µατολίκι ήδη από το 1425, ενώ το 1525,µε 
την υπογραφή της συνθήκης του Ταμασί- 
ου, μεταξύ του μπεηλέρμπεη της Ρούμελης 
και των τοπικών προυχόντων, παραχωρή- 





δΣῬλ. Γ. Καραμπελιάς, Μια υπονομευμένη Άνοι- 
ζη, Εναλλακτικές Εκδόσεις, Αθήνα 2013. 

8 Ῥλ. Κ. Μοσκώφ, Η εθνική και κοινωνική..., 
όιπ., σ. 50: Κρεμμµυδάς, Εισαγωγή στην ιστορία 
τής νεοελληνικής κοινωνίας, 1976, σσ. 92-96. 

θηκε αυτονομία στην περιοχή των Αγρά- 
φων, µε πρωτεύουσατο Νεοχώρι, ενώ απα- 
γορευόταν στους Τούρκους να κατοικούν 
στην περιοχή, εκτός απὀ το πεδινό Φανά- 
Ρ!, µε αντάλλαγμα την καταβολή ετήσιας 
φορολογίας 50.000 γρόσια. Κατά την επο- 
χή της ακμής τους, τα Άγραφα περιλάμβα- 
ναν 200 κοινότητες και εξήγαγαν 200.000 
οκάδες μαλλί, 200.000 οκ. τυρί, 100.000 
οκ. βούτυρο, 40.000 κεφάλια γιδοπρόβα- 
τα και 2.000 βοοειδή, ενώ απέφεραν ένα 
ετήσιο εισόδηµα 600.000 γρόσια. Ο Που- 
κεβίλ αναφέρεται σε 2.400.000 γιδοπρό- 
βατα στην Αιτωλοακαρνανία”. Σύμφω- 
να µε τον Ληκ, µόνο η επαρχία Αγράφων 
είχε 85 κοινότητες και 50.000 κατοίκους, 
το 1/3 των οποίων απασχολούνταν µετην 
υφαντικήδ”. Ιδιαίτερα ανεπτυγμένη ήταν η 
βιοτεχνία της κάπας. Οι καλύτεροι ράφτες 
κατοικούσαν στα Μεγάλα Βραγγιανά, το 
Ραυτόπουλο, κ.λπ." το καλοκαίρι δούλευ- 
αν στα τσελιγγάτα, το φθινόπωρο περιό- 
δευαν σε συντεχνίες σε όλη την Αιτωλο- 
ακαρνανία, τη Θεσσαλία, τη Βοιωτία, ρά- 
βοντας ρούχα, και τον χειμώνα ετοίµα- 
ζαν τα υφάσματα”. Σε ορισμένες κοινότη- 
τες φημίζονταν ιδιαίτερα οι τεχνίτες του 
χρυσού και του αργύρου, οι χαλκουργοί, 
οι Καλλατζήδες, οι κατασκευαστές όπλων, 
σπαθιών και πιστολιών (όπως στη Σκλά- 
ταινα, το Μολεντζικό και τα Βραγγιανά) 
-στο Μαυρίλο του Τυμφρηστού λειτουρ- 
γούσαν δώδεκα μπαρουτόμυλοι, µε συ- 
νολική παραγωγή πάνω απὀ 7.000 οκά- 





δΕ, Ῥοιαφιεν]]ε, Ύογαςε, τ. 4, σ. 261. 


ΣΥ Μ. ἹεαΚαε, ἸΤανε]ς..., ό.π., 4, σσ. 269-273. 
Πρβλ. Μ. Πκιόλιας, «Οιλειτουργίες...», ό.π., σ. 345. 


δΜ. Γκιόλιας, 19ο συντεχνιακό δίκαιο και ή συν- 
θήµατική γλώσσα των καποραπτών τής Ευρυτα- 
νίας, Ἐκδ. Συλλόγου «Άγιοι Ανάργυροι» Απερα- 
ντίων, Αθήνα 1985. 


ΓΙΩΡΓΟΣ ΚΑΡΑΜΠΕΛΙΑΣ 





δες μπαρούτι. Ονοµαστή για τις βιοτεχνί- 
ες τῆς και τα τσελιγγάτα της ήταν η σαρα- 
κατσανέικη Άμπλιανη. Επιπλέον, η περιο- 
χἠ ήταν το κέντρο της σηροτροφίας της 
ηπειρωτικής Ἑλλάδας Και πραγµατοποι- 
οὖύσε µεγάλες εξαγωγές μεταξιού, χιλιά- 
δων οκάδων ετησίως, απὀ το Κεράσοβο, 
τη Φραγκίστα, τη Βίνιανη, το Μικρό και 
το Μεγάλο Χωριό, τους Κορυσχάδες, τη 
Φουρνά κ.ά. Τέλος, το Καρπενήσι, η Τα- 
τάρνα, η Ανατ. Φραγκίστα, τα Λεπιανά 
αποτελούσαν έδρα φημισμένων πανηγύ- 
ρεων, που διαρκούσαν έως δέκα ηµέρες. 

Τα χωριά, οι κοινότητες και οἱ κώμες 
είχαν σηµαντικό πληθυσμό για τα δεδο- 
µένα της εποχής. Το Καρπενήσι, το µεγα- 
λύτερο από τα Βλαχοχώρια, έδρα του βο- 
εβόδα της περιοχής, καθώς και το Πετρί- 
λο, είχαν 5.000 πληθυσμό το καθένα --όσο 
και η Δαμία την ίδια εποχή]--, η Ρεντίνα 
3.000, η Καστανιά 2.500, η Φουρνά 2.000, 
κ.λπ. Τα Μεγάλα Βραγγιανά, έδρα του 
Ἑλληνομουσείου, ξεπερνούσαν τις 2.000 
πληθυσμό, σε µια πυκνοκατοικημένη πε- 
ριοχή κοντά στο χωριό Άγραφα και στο 
Πετρίλο. Τέλος, η περιοχή εἶχε δικιά της 
επισκοπή και πάνω απὀ εἰκοσι μονές, µε 
σημαντικότερες εκείνες του Προυσού και 
της Ἰατάρνας. 

Ἐν κατακλείδι, η περιοχή των Αγράφων 
και ο ευρύτερος ορεινός ὀγκος της κεντρι- 
κής Ελλάδας αποτελούσαν έναν χώρο µε 
ισχυρό πληθυσμµιακό και παραγωγικό 
ιστό, µε υψηλό βαθµό αυτονομίας και αὖ- 
τάρκειας και µεγάλο ποσοστό µεταποίη- 
σης της εγχώριας πρωτογενούς παραγω- 
γής. Μέσα σε αυτές τις συνθήκες αναπτύ- 
χθηκε και η ιδιαίτερη εκπαιδευτική παρά- 
δοσή της, µε εμμονή στη σύνθεση μεταξύ 
του εγχώριου και του εσπερίου, της παρά- 
δοσης και τῆς νεωτερικότητας, τῆς λόγιας 
καιτης λαϊκής γλώσσας, µιας παιδευτικής/ 

κηρυγµατικής σχολής που θα μπορούσαμε 
να αποκαλέσουµε «υπόδειγμα των Αγρά- 
φων». Και, αν και οἱ χρονικά έσχατοι αυ- 
τής τῆς σειράς, ο Χρύσανθος Αιτωλός και 
ο αδελφός του Κοσμάς, ολοκληρώνουν τη 
δράση τους σε ένα ευρύτερο θέατρο από 
τον γενέθλιο τόπο, τον ελληνισμό στο σύ- 
νολό του, ωστόσο και ο Χρύσανθος θα δι- 
δάξει επἰ μακρόν στην απειλούµενη απὀ 
τους Ιησουῖτες Νάξο, µετά την Πατριαρ- 
χική Ακαδημία, και ο Κοσμάς θα µετα- 
φέρει το παιδευτικό και εθνικό μήνυμα 
των Αγράφων στον απειλούμενο απὀ την 
άγνοια και τους εξισλαμισμούς χώρο της 
βορειοδυτικής Ελλάδας. 


Το τέλος 


Το τέλος του Κοσμά θα έλθει στο Μπερά- 
τι. Για την επίσκεψη του Αγίου Κοσμά στο 
Μπεράτι υπάρχει µια «Σηµείωση», γραµ- 
µένη σε Μηναίο του Μαρτίου που τυπώ- 
θηκε στη Βενετία το 1558: «Εἰς τοὺς χι- 
λίους ἑπτακοσίους ἑβδομήκοντα ἑπτὰ εἰς 
τὰς εἴκοσι δύο τοῦ αὐγούστου μηνὸς ἐπέ- 
ρασεν ἕνας ἀσκητὴς καὶ ἁγιώτατος ἄν- 
θρωπος εἰς ὅλα τὰ µέρη εἰς Τραικίαν καὶ 
Ἀρβανιτίαν, ἦλθεν καὶ ἐδῶ εἰς τὰ Βελε- 
γράδια καὶ μᾶς ἐδίδασκεν ἅγια λόγια καὶ 
ἐθαύμασαν οἱ χριστιανοὶ ἀπὸ τὰς διδαχὰς 
αὐτοῦ καὶ ἐπῆραν τόσον φόβον οἱ χριστι- 
ανοὶ καὶ μάλιστα οἱ γυναῖκες ἔκοψαν νὰ 
μὴ φοροῦν 'ποκάμισα κόκκινα καὶ ἄλλα 
κεντηµένα μὲ χρυσάφι καὶ πολλὰ πράγ- 
µατα ἔκαμεν ὁποῦ τις ἠμπορεῖ νὰ τὰ γρά- 
ψῃ: ἀλλὰ ταῦτα τὰ ἔγραψα διὰ ἐνθύμη- 
σιν τῶν μεταγενεστέρων ἐγὼ ὁ ἐλάχιστος 
Νικόλαος υἱὸς Κωνσταντίνου ϊΝόκα καὶ 
ἔξαρχος [...|. ἀμήν. Καὶ τῷ θεῷ δόξα»ζ. 





δΤ.Κ.Δ., «Ἐνθυμήσεων”, ήτοι χρονικών “Σημει- 
ωμάτων”, συλλογή Β’», του Σπ. Λάμπρου, Νέος 
Ἑλληνομνήμων, τ. 16, 1922, σσ. 412-413. 


Ἡ παράδοση του λαϊκού φωτισμού και ο Κοσμάς Αιτωλός 





Στην περιοχή του Μπερατίου, στο Κολι- 
κόντασι, κήρυξε για τελευταία φορά και 
σύστησε το τελευταίο σχολείο. 

Δύο «Σημµειώµατα» μαρτυρούν ότι ο 
Πατροκοσµάς έφθασε στο Μπεράτι κατά 
το 1777. Ο Σπυρίδων Λάμπρος, στον Νέο 
Ἑλληνομνήμονατου 1910, δημοσιεύει την 
πρώτη συλλογή «Ενθυµήσεων», μεταξύ 
των οποίων τον 49 κώδικα της πόλεως 
Κάστρου Βερατίου, όπου υπάρχει η «Ση- 
μείωση»: 

Τῷ 1777 Αὐγούστου 22 ἡμέρα Τρίτη ἦλ- 

θεν εἷς ἀσκητὴς καλούμενος Κοσμᾶς ἰε- 

ροµόναχος καὶ ἐδίδαξεν ἡμέρας τρεῖς ἐν 

Βερατίῳ. Τὴν διδαχὴν δὲ ἔβαλεν ἀνα- 

βαίνων ἐπὶ σκαμµνίου καὶ ἐδίδαξεν ὅλον 

τὸν κόσμον καὶ ἔκοψαν αἱ γυναῖκες τὰ 
ἀσήμια καὶ τὰ μεταξωτὰ φορέματα: καὶ 
μετὰ δεύτερον χρόνον πάλιν ἦλθεν εἰς 

Μουζακιὰν καὶ ἔφθασεν εἰς τὸ χωρίον 

Κολικόνδησι καὶ τὸν ἔπνιξαν μὲ σχοι- 

νὶ καὶ τὸν ἔρριψαν εἰς τὸν ποταμὸν καὶ 

τὸν ἔβγαλαν καὶ τὸν ἐνταφίασαν εἰς τὸ 
ῥηθὲν χωρίον καὶ γράφω τὴν ἡμέραν 
ὅπου τὸν ἐσκότωσαν 1779 Αὐγούστου 

24 ἡμέρα Σαββάτῳἕὃ. 

Πράγματι, µετά το τέλος του κηρύγμα- 
τὀς του στις 23 Δυγούστου του 1779, στο 
Κολικόντασι, τον συνέλαβαν οι στρατιώ- 
τες του Κουρτ πασά: 

Ἰότε ἐκατάλαβεν ὁ εὐλογημένος διδά- 

σκαλος, πὼς ἔχουν νὰ τὸν θανατώσουν: 

ὅθεν ἐδόξασε, καὶ εὐχαρίστησε τὸν Δε- 
σπότην Χριστόν, ὅπου τὸν ἠξίωσε νὰ 
τελειώση τὸν δρόµον τοῦ Ἀποστολι- 
κοῦ κηρύγματος μὲ Μαρτύριον. Ἔπειτα 
στραφεὶς πρὸς τοὺς καλογήρους, ὁποῦ 
τὸν συνόδευαν, τοὺς λέγει ἐκεῖνον τὸ 
ψαλμικὸν: «Διήλθομεν διὰ πυρὸς καὶ 





ἓὲ Σπυρίδων Λάμπρος, ᾿Ενθυμήσεωγν”, ήτοι χρο- 
νικών “Σημειωμάτων”, συλλογή πρώτη», Νέος 
Ἑλληνομνήμων, τ. 7, 1910. 


ὕδατος καὶ ἐξήγαγες ἡμᾶς εἰς ἄναψυ- 
χήν»: καὶ ὅλην ἐκείνην τὴν νύκτα ἐδο- 
ζολόγει μὲ ψαλμοὺς τὸν Κύριον, χωρὶς 
νὰ δείξῃ ὁλότελα κανένα σημεῖον λύ- 
πης διὰ τὴν στέρησιν τῆς ζωῆς του, ἀλ- 
λὰ μάλιστα φαινόµενος χαριέστατος εἰς 
τὸ πρόσωπον, ὡσὰν νὰ ἐπήγαινεν εἰς χα- 
ρὲς καὶ ξεφαντώµατα. 

Ὅταν ξηµέρωσε, ἑπτά δήµιοι τὸν ὁδή- 
γησαν στὸν Ἄψο ποταμό. Τὸν κάθησαν 
κοντὰ εἰς ἕνα δένδρον καὶ ἠθέλησαν νὰ 
τοῦ δέσουν τὰ χέρια, ἀλλ᾽ ἐκεῖνος δὲν 
τοὺς ἄφησε, λέγοντάς τους ὅτι δὲν ἀν- 
τιστέκεται, ἀλλὰ κρατεῖ σταυρωµένα τὰ 
χέρια του ὡσὰν νὰ τοῦ τὰ εἶχαν δέσῃ"'. 

Ο Ζήκο Μπιστρέκης, ο έτερος µαθητής 
και ακόλουθος του Κοσμά, συνεχίζει: 
Καθὼς προσευχόταν εὐλόγησεν τὸν κὀ- 
σµον σταυροειδῶς καὶ ἐκεῖ ἦταν ἕνα δέν- 
δρον καὶ ἐβγάνοντας τὸ σχοινίον ἀπὸ τὸ 
ἄλογον τὸν ἔδεσαν ἀπὸ τὸν λαιμὸν καὶ 
τὸν ἔπνιξαν, καὶ ἔτσι παρέδωσεν τὴν ἁγί- 
αν του ψυχὴν εἰς χεῖρας τοῦ Κυρίου ἡμῶν 
Ἰησοῦ Χριστοῦ καὶ εὐθὺς τὸν ἐγύμνωσαν 
ἀπὸ ὅλα τὰ φορέματα ὅπου εἶχεν, ἔξω 
ἀπὸ ἕνα παλαιοβράκι, ὅπου δὲν τὸ ἔργα- 
λαν καὶ τὸν ἔρριψαν εἰς τὸ ποτάμι”Ὀ. 
Τον Μπιστρέκη τον φυλάκισαν µαζί µε άλ- 
λους στο μοναστήρι της Αρδενίτσας, για 
να µην έλθουν σε επαφή µετους κατοίκους 
και διαλαλήσουν τον απαγχονισμό του 
Αγίου. Ωστόσο, ο θάνατός του έγινε γνω- 
στὀς: «Ύστερα πῆραν θέλημα οἱ χριστια- 
νοὶ νὰ τὸν ἐβγάλουν καὶ ἐγύριζαν μὲ κα- 
µάκια καὶ μὲ δίκτυα καὶ δὲν τὸν εὕρισκαν. 
Ὕστερα ἕνας παπάς, Μᾶρκος ὀνόματι, κά- 
μνει τὸν σταυρὸν καὶ πηγαίνει μὲ τὸ µονό- 
ξυλον, καὶ ὢ τοῦ θαύματος! Εὐθέως ἐφά- 
νη εἰς τὸ νερὸν ὀρθός, καὶ τὸν ἐπῆρεν, καὶ 
τὸν πηγαίνει εἰς τὴν ἐκκλησίαν εὐθὺς εἰς 





ΦΣάπφειρος Χριστοδουλίδης, ό.π. 
3Χ.Λ. Βασιλόπουλος, Ο άγιος..., ὀ.π., σσ. 155-160. 

ΓΙΩΡΓΟΣ ΚΑΡΑΜΠΕΛΙΑΣ 





Καλλικόντασι καὶ ἦταν κοντὰ βράδυ καὶ 
τὸν ἔψαλαν καὶ τὸν ἔθαψαν»"' στον νάρ- 
θηκα της εκκλησίας των Εισοδίων της Θε- 
οτόκου στο Κολικόντασι της Β. Ηπείρου, 
κοντά στο ποτάμι, στις παρυφές του χω- 
ριού Μουγιαλή, «ἀρχιερατεύοντος ἐν Βε- 
λεγράδοιςἸωάσαφ, ὃς καὶ αὐτὸς ἦν παρὼν 
εἰς τὸν ἐνταφιασμὸν τοῦ Ἁγίου»”". Σχετικά 
µε τον αντίκτυπο τῆς ιταµής δολοφονίας 
και τον φόβο των Οθωμανών ότι μπορού- 
σαν να υπάρξουν αντιδράσεις, ακόµα και 
ένοπλες, των κλεφτών της περιοχής, γρά- 
φει αναλυτικά ο Μάρκος Γκιόλιας: 


Για να µη µαθευτεί γενικότερα ο απαγ- 
χονισµός του Κοσμά και προκληθούν 
ταραχές απὀ τους χριστιανούς της πε- 
ριοχής, έλαβαν όλα τα µέτρα. Έπιασαν 
και φυλάκισαν τους µαθητές του σε κά- 
ποιο μοναστήρι και τους φύλαγαν να 
µην έρθουν σ᾿ επαφή µετους κατοίκους 
και διαλαλήσουν τη δολοφονία του. Ο 
Ζήκο-Μπιστρέκης διηγείται μ εκείνη 
την απλή και λιτή γλώσσα του: «Καὶ μᾶς 
ἐπῆραν καὶ μᾶς ἔχουν εἰς τὸ µοναστήρι- 
ον τῆς Ἀρδονίτζας σκλαβωμένους ἕως 
τὴν σήµερον, καὶ δὲν εἴχαμεν κανέναν 
χριστιανὸν νὰ ὁμιλήσῃ τίποτε διὰ λό- 
γου µας [...|. Ἐγὼ ἀρρώστησα καὶ ήλ- 
θα εἰς θάνατον καὶ ἀκόμη κείτοµμαι [...|. 
Καὶ μᾶς λέγουν ὅτι φοβεῖται ὁ πασὰς νὰ 
μὴν τύχῃ καὶ πᾶμε εἰς Τζαφέριγην, ὅπου 
πολεμεῖ μὲ τὸν καπετὰν Σιούλαν κλέφ- 
την. Καὶ ἔχουν καὶ φόβον ἐπειδὴ αὐ- 
τὸς εἶναι καὶ δικαιοκρίτης καθὼς ἀκού- 
οµεν: καὶ ἂν ἴσως ἤθελαν οἱ χριστιανοὶ 
νὰ πηγαίνουν, ἴσως καὶ ἤθελε γίνει τί- 
ποτας. [...]». Ο ίδιος, ωστόσο, δεν θλί- 
βεται και δεν καταµετράει τόσο τον θά- 
νατο, όσο τρέμει τη φυλακή: «Όμως καὶ 
ἡμεῖς, ἀδελφοί µου, δὲν μετροῦμεν τὸν 

θάνατον: ἄμποτες καὶ νὰ μᾶς ἀξίωνεν ὁ 
Θεὸς νὰ μᾶς ἐθανάτωναν, πλὴν ταύτη ἡ 
φυλακὴ μᾶς Ολίβει περισσότερον». «... 
πολλὰ ἤθελα νὰ σᾶς γράψω, ὅμως εἶμαι 
ἄρρωστος εἰς τὸ στρῶμα»”". 
Στο µέρος όπου ανεσύρθη το λείψανό 
του χτίστηκε αµέσως ένα μικρό εκκλη- 
σάκι, και µερικά χρόνια αργότερα ο Αλή 
πασάς, που τον σεβόταν και τον θαύμα- 
ζε ιδιαίτερα, χρηματοδότησε την ανέγερ- 
ση µιας μονής στη μνήμη του. Ἰόσο µεγά- 
λη ήταν η κατακραυγή που προκάλεσε η 
δολοφονία του, ώστε και ο Κουρτ πασάς 
και ο χότζας του --που είχε συμβάλει σε 
αυτήν-- εμφανίστηκαν, υποκριτικά, µετα- 
νοηµένοι και παραπλανηθέντες: 
Ὁ Κοὺρτ πασὰς ἐμετανόησε διατὶ ἐγε- 
λάσθη, καὶ διὰ µάταιον κέρδος ἐθανά- 
τωσε τοιοῦτον ἀθῶον καὶ εἰρηνικὸν ἄν- 
θρωπον. Ὅθεν ἐμήνυσεν εἰς τὸν Χόντζαν 
του νὰ ἀφήσῃ τοὺς καλογήρους τοῦ Ἁγί- 
ου, [...] οἵτινες πηγαίνοντες εὗρον ἐντα- 
φιασμένον τὸ Ἅγιον Λείψανον, καὶ διὰ νὰ 
λάβουν πληροφορίαν περισσοτέραν τοῦ 
Μαρτυρίουτου, τὸ ἐξέθαψαν ὁμοῦ μὲ ἄλ- 
λους ἱερεῖς καὶ χριστιανούς, καὶ μὲ ὅλον 
ὅπου ἦτον τρεῖς ἡμέρας µέσα εἰς τὸν πο- 
ταµόν, καθὼς ὁἸωνᾶς εἰς τὴν κοιλίαν τοῦ 
κήτους, ὅμως καμµίαν διαφορὰν ἢ δυσω- 
δίαν δὲν εἶχεν, ἀλλ᾽ εὐωδίαζεν ὅλον, καὶ 
ἐφαίνετο ὡσὰν νὰ ἐκοιμᾶτο. Καὶ ἀφοῦ τὸ 
ἠσπάσθησαν εὐλαβῶς, πάλιν τὸ ἐνταφία- 
σαν εἰς τὸν ἴδιον τόπον. 
Ο Παναγιώτης Αραβαντινός, στη Χρονο- 
γραφία τής Ηπείρου, γράφει ότι, σύµφωνα 
µετον Αλή µπέη, εγγονό του Κουρτπασά, 
ο απαγχονισµός του Αγίου έγινε χωρίς τη 
θέληση του προγόνου του. Ο πασάς είπε 
στον δημόσιο εισπράκτορα --ο οποίος του 
ανέφερε ότι οι χριστιανοί εγκατέλειπαν τις 

Ἡ παράδοσή του λαϊκού φωτισμού και ο Κοσμάς Αιτωλός 





γεωργικές τους εργασίες, επειδή έτρεχαν 
πίσω απὀ τον καλόγηρο- να κάνει «τερ- 
µπιέ», δηλαδή να τιμωρήσει τον αίτιο, και 
απὀ... παρανόηση του εισπράκτορα προ- 
κλήθηκε ο θάνατος του Κοσμά! 

Στην πραγματικότητα, ο Κουρτ, πασάς 
του Βερατίου, κινήθηκε εναντίον του µετά 
απὀ τις διαμαρτυρίες των Εβραίων εµπό- 
ρων, που τον χρηµάτισαν, αλλά και απότις 
σχετικές ανησυχίες των μουσουλμάνων. 
Εξάλλου, διέταξε τον απαγχονισμό του 
µετά απὀ διαβούλευση µε τον χότζα του, 
ο οποίος ανέλαβε και να φέρει σεπέρας τη 
σύλληψη του Αγίου και να τον παραδώσει 
στους δηµίους του”'. Ο Κουρτ πασάς, αλ- 
βανικής καταγωγής, που εἰχε οριστεί απὀ 
τον σουλτάνο δερβέναγας της Ἠπείρου, 
της Θεσσαλίας και της Στερεάς, βρισκό- 
ταν σε διαρκή αντιπαράθεση µε τους Έλ- 
ληνες κλεφταρματωλούς --εξ οὐ και η σύ- 
γκρουσή του µε τον καπετάν Ἰότσκα και 
ο τραγικός θάνατος του τελευταίου: σύμ- 
µαχος της Πύλης απέναντι στους ανυπό- 
τακτους Μπουσατλήδες της Σκόδρας, 
ήταν πιστός στην οθωμανική εξουσία, στο 
Ισλάμ. Παρά το δέος που ένοιωθε για τον 
Κοσμά, παρά τη δεισιδαιµονία του αγράµ- 
µατου οθωμανού πολεμιστή --όπως, εξάλ- 
λου, συνέβαινε και µε τον Αλή πασά, που 
θαύμαζε τον Άγιο-- δεν ήταν δυνατόὀν να 
καλόβλεπε την ανταγωνιστική προς την 

εξουσία του υφή της παρουσίας και της 
δράσης του Κοσμά. Και ήδη, για αρκετά 
χρόνια, ο Κοσμάς περιόδευε στα χωριά 
τῆς περιοχής, Ιδιαίτερα εκεί που πρόσφα- 
τοι εξισλαμισμοί απειλούσαν µε ολοκλη- 
ρωτική εξάλειψη την ορθοδοξία, θεµελίω- 
νε σχολεία και σάλπιζε την εμπέδωση των 
ελληνικών απέναντι στην αλβανική --και 
τη βλάχικη-- γλώσσα. 

Έτσι, ὡς άγιος και μάρτυρας, τελείωσε 
τη ζωή του ο «Πατροκοσµάς», η εµβλημα- 
τικότερη µορφή του λαϊκού διαφωτισμού. 
Ο Κοσμάς δεν διακρίθηκε για την εκπαι- 
δευτική του δράση σε κάποιο από τα σχο- 
λειά ή τις «Ακαδημίες» του Γένους, ὠστό- 
σο κανένας άλλος Ἑλληνας δεν δημιούρ- 
γησε τόσα σχολειά, ούτε έπαιξε ανάλογο 
παιδευτικό ρόλο. Αν ο Αδαμάντιος Κο- 
ραής, απὀ την πόλη των φώτων, το Π]α- 
ρίσι, πάσχιζε για τη «μετακένωση» τῆς 
ὑψηλής παιδείας και τῆς φιλοσοφίας στην 
παλιά της πατρίδα, ο Κοσμάς αγωνιζόταν 
για την αναγέννηση της παιδείας στο πιο 
στοιχειώδες πεδίο, τον εγγραμμµατισµό 
των αναλφαβήτων, τον «εξελληνισμό» εγ- 
καταλελειμμένων πληθυσμών, την απο- 
τροπή των εξισλαμισµών. Κανένας δεν θα 
τιμηθεί όπως αυτός απὀ τη λαϊκή παρά- 
δοση”.. Και, ως μάρτυρας του λαϊκού φω- 
τισμού, θα γνωρίσει εν τέλει την τύχη και 
τον θάνατο των νεομαρτύρων. 

να 1971. 


